text:
Nagannak, Annak—Makikomunikar Buyogen ti Ayat
“Tunggal tao masapul a nasiglat no iti panagdengngeg, nainayad no iti panagsao, nabannayat no iti panagpungtot.”—SANT. 1:19.
1, 2. Ania ti gagangay a rikna dagiti nagannak ken annak iti tunggal maysa, ngem ania ti parikutda no dadduma?
“NO NAAMMUAM a matayen dagiti nagannakmo inton bigat, ania ti kayatmo nga ibaga ita kadakuada?” Kasta ti naisaludsod iti ginasut nga ubbing iti Estados Unidos. Imbes nga ibagada ti aniaman a problema wenno dida pagkinnaawatan, kuna ti agarup 95 porsiento a kastoy ti ibagada kadagiti nagannakda: “Pakawanendak kadagiti kamalik” ken “Ay-ayatendakayo unay.”—For Parents Only, da Shaunti Feldhahn ken Lisa Rice.
2 Gagangay nga ay-ayaten dagiti ubbing dagiti nagannakda, ken ay-ayaten met dagiti nagannak ti annakda. Pudno daytoy nangnangruna kadagiti Kristiano a pamilia. Nupay kayat dagiti nagannak ken annak a nasingedda koma iti tunggal maysa, marigatanda no dadduma nga agtungtong. Uray no nawaya a makapagsarita dagiti nagannak ken annak, apay nga adda dagiti topiko a malikliklikan a pagsaritaan? Ania ti sumagmamano a lapped iti nasayaat a komunikasion? Kasano a marisut dagita?
“GATANGENYO” TI TIEMPO A MAKIKOMUNIKAR
3. (a) Apay a marigatan ti adu a pamilia a maaddaan iti nasayaat a komunikasion? (b) Apay a saan a parikut dagiti pamilia iti nagkauna nga Israel ti gundaway a makapagsasarita?
3 Awan umdas a tiempo ti adu a pamilia para iti makagunggona a panagsasarita. Ngem saan a kasta idi tiempo ti nagkauna nga Israel. Imbilin ni Moises kadagiti Israelita nga amma: “Masapul nga iyukuokmo [ti sasao ti Dios] iti anakmo ken sawem ti maipapan kadagita no agtugawka iti balaymo ken no magnaka iti dalan ken no agiddaka ken no bumangonka.” (Deut. 6:6, 7) Agmalmalem idi a kadua dagiti annak ti inada iti balay wenno ti amada iti talon wenno iti pagtrabahuanna. Adu idi ti panawen a makapagkakadua ken makapagsasarita dagiti annak ken nagannak. Gapu iti dayta, maammuan dagiti nagannak ti kasapulan, tarigagay, ken personalidad dagiti annakda. Kasta met, adu ti tiempo ken gundaway dagiti ubbing a mangam-ammo a naimbag kadagiti nagannakda.
4. Apay a parikut ti komunikasion iti adu a pamilia ita?
4 Ngem naiduma itan ti biag! Iti sumagmamano a pagilian, nasapa a mangrugi nga ageskuela dagiti ubbing, a dua laeng ti tawen ti dadduma. Adayo iti pagtaengan ti pagtrabahuan dagiti amma ken inna. Bayat ti ababa a tiempo a makapaglalangen koma dagiti nagannak ken annak, agawen met ti kompiuter, telebision, ken dadduma pay a gadyet ti panawen a makapagsasaritada. Kaaduanna nga agduduma ti lubongda, a kasla saanda nga agaammo. Gistay saandan a makapagsasarita.
5, 6. Kasano a ‘gatgatangen’ ti dadduma a nagannak ti ad-adu a tiempo tapno makalangenda dagiti annakda?
5 Mabalin kadi a ‘gatangem’ ti tiempo tapno ad-adu ti panawenmo para iti pamiliam? (Basaen ti Efeso 5:15, 16.) Inkeddeng ti dadduma a pamilia a kissayan ti panagbuyada iti TV wenno panagaramatda iti kompiuter. Inkagumaan met ti dadduma ti makapagkakadua a mangan a sangapamiliaan uray maminsan laeng iti kada aldaw. Ken anian a nagsayaat nga urnos ti panagdaydayaw ti pamilia tapno dagiti nagannak ken dagiti annak agbalinda a nasinged iti maysa ken maysa ken sitatalna a mapagsasaritaanda dagiti naespirituan a bambanag! Ti panangilatang iti maysa nga oras wenno nasursurok pay para iti panagdaydayaw ti pamilia ket nasayaat a pangrugian, ngem saan la a dayta ti kasapulan tapno naan-anay a makapagtutungtong ti pamilia. Kasapulan ti regular ken masansan a komunikasion. Sakbay a mapan iti eskuelaan ti anakmo, mangibagaka iti banag a makaparegta, pagsaritaanyo ti inaldaw a teksto, wenno agkararagka a kaduam isuna. Dakkel ti maitulong dayta iti intero nga agmalemna.
6 Nangaramid ti dadduma a nagannak iti panagbalbaliw tapno ad-adu ti tiempo a makalangenda dagiti babassit pay nga annakda. Kas pagarigan, ni Laura * a maysa nga ina nga adda dua nga ubbingna ket nagikkat iti trabahona tapno adda panawenna kadagiti annakna. Kunana: “No iti agsapa, agal-alistokami amin a mapan agtrabaho wenno ageskuela. No makaawidakon iti rabii, nakaturogen dagiti annakko, a ti yayada ti nangpaturog kadakuada. Nupay basbassit itan ti kuartami gapu ta nagikkatak iti trabaho, ad-addan nga ammok ti pampanunoten ken problema dagiti annakko. Dengdenggek ti ikarkararagda ket idalan, paregtaen, ken isurok ida.”
“NASIGLAT NO ITI PANAGDENGNGEG”
7. Ania ti agpada a reklamo dagiti annak ken nagannak?
7 Kalpasan ti pananginterbiuda iti adu nga ubbing, dinakamat dagiti autor ti libro a For Parents Only ti sabali pay a lapped ti komunikasion. Kunada: “Ti kangrunaan a reklamo dagiti ubbing maipapan kadagiti nagannakda ket, ‘Didak dengdenggen.’” Saan la nga isuda ti agparparikut iti dayta. Masansan met a kasta ti reklamo dagiti nagannak maipapan iti annakda. Tapno nawaya ti komunikasion, masapul a dumngeg a naimbag dagiti kameng ti pamilia iti tunggal maysa.—Basaen ti Santiago 1:19.
8. Kasano a makapagimdeng a naimbag dagiti nagannak kadagiti annakda?
8 Dakayo a nagannak, dumdumngegkay met la kadi kadagiti annakyo? Mabalin a narigat daytoy no nabannogka wenno kasla di napateg kenka ti ibagbaga ti anakmo. Ngem ti kasla di napateg kenka ket mabalin a nakapatpateg iti anakmo. ‘Nasiglatka iti panagdengngeg’ no atentiboka saan laeng nga iti ibagbaga ti anakmo no di pay ket iti pamay-an a panangibagana iti dayta. Madlaw iti timek ken reaksion ti ubing no ania ti marikriknana. Napateg met ti panagsaludsod. “Mayarig iti danum iti nauneg a bubon ti pampanunoten ti maysa a tao,” kuna ti Biblia, “ngem kabaelan a yaon ti tao nga addaan iti [pannakaawat].” (Prov. 20:5, Ti Naimbag a Damag Biblia) Nangnangruna a kasapulan ti pannakaawat no kasarsaritam ti anakmo maipapan kadagiti sensitibo a topiko.
9. Apay a masapul a dumngeg dagiti annak kadagiti nagannakda?
9 Dakayo nga annak, agtultulnogkayo met la kadi kadagiti nagannakyo? “Umimdengka, anakko, iti disiplina ni amam,” kuna ti Sao ti Dios, “ket saanmo a baybay-an ti linteg ni inam.” (Prov. 1:8) Laglagipem nga ipatpategdaka dagiti nagannakmo ken pampanunotenda ti pagsayaatam, isu a nainsiriban a dumngeg ken agtulnogka kadakuada. (Efe. 6:1) Nalaklaka ti agtulnog no adda nasayaat a komunikasion ken no ammom a maipatpategka. Ibagam kadagiti nagannakmo no ania ti panagriknam iti bambanag. Makatulong dayta tapno matarusandaka. Siempre, masapul met a tarusam ida.
10. Ania ti maadaltayo iti salaysay ti Biblia maipapan ken Rehoboam?
10 Masapul nga agannadka no maipapan iti ibalakad dagiti padam nga agtutubo. Mabalin nga ibagada ti kayatmo a denggen, ngem mabalin nga awan a pulos ti maitulong ti balakadda. Mabalin pay ketdi a pakairubuam dayta. Gapu ta awananda pay iti sirib ken kapadasan a kas kadagiti natataengan, narabaw ti panangmatmat ti kaaduan nga agtutubo ken mabalin a saanda a pampanunoten dagiti dakes nga epekto ti tignayda. Laglagipem ti napasamak ken Rehoboam nga anak ni Ari Solomon. Idi nagbalin nga ari ti Israel, nainsiriban koma no sinurotna ti balakad dagiti lallakay. Ngem sinurotna ti minamaag a balakad dagiti agtutubo a lallaki a dimmakkel a kaduana. Kas resultana, napukawna ti suporta ti kaaduan nga umili iti pagarianna. (1 Ar. 12:1-17) Imbes a tuladem ti minamaag a desision ni Rehoboam, ikagumaam ti kanayon a makisarita kadagiti nagannakmo. Ibagam kadakuada dagiti pampanunotem. Ipangagmo ti balakadda, ken agsursuroka iti sirib nga adda kadakuada.—Prov. 13:20.
11. Ania ti mabalin a resultana no saan a nalaka a maas-asitgan dagiti nagannak?
11 Dakayo a nagannak, no saanyo a kayat nga agpabalakad dagiti annakyo kadagiti kapatadanda, nalakadakay koma nga as-asitgan ken kasarsarita. Insurat ti maysa a tin-edyer a kabsat a babai: “Makaunget a dagus dagiti nagannakko no adda ibagak a nagan ti lalaki. Isu a maawan ti gagarko a mangituloy iti ibagbagak.” Kuna pay ti sabali nga agtutubo a kabsat a babai: “Kayat ti adu nga agtutubo ti balakad dagiti nagannakda, ngem no saan nga ikankano ida dagiti nagannakda, bumirokda iti sabali a pagpabalakadan, uray dagidiay bassit pay ti kapadasanda.” Sidadaanka koma a dumngeg kadagiti annakmo ken tarusam ti rikriknada, aniaman ti kayatda nga ibaga. Iti kasta, saanda a bumdeng a makitungtong kenka ken surotenda ti balakadmo.
“NAINAYAD NO ITI PANAGSAO”
12. Kasano a ti reaksion dagiti nagannak lapdanna ti pannakisarita kadakuada dagiti annakda?
12 Tumaud met ti lapped ti komunikasion no dagus a makaunget dagiti nagannak iti ibaga ti annakda. Natural laeng a kayat dagiti Kristiano a nagannak a salakniban dagiti annakda gapu ta nakaad-adu ti peggad kadagitoy “maudi nga aldaw.” (2 Tim. 3:1-5) Ngem ti ibilang dagiti nagannak kas salaknib ket mabalin a nalabes kadagiti annak.
13. Apay a saan koma a dagus nga ibaga dagiti nagannak ti opinionda?
13 Nasaysayaat no saan a dagus nga ibaga dagiti nagannak ti opinionda. Pudno a saan a nalaka ti agulimek no adda makaparurod nga ibagbaga ti anakmo. Ngem nasayaat no dumngegka a naimbag sakbay a sumungbatka. Insurat ni masirib nga Ari Solomon: “No ti asinoman sumungbat iti maysa a banag sakbay a mangngegna, kinamaag dayta iti biangna ken maysa a pannakaipababa.” (Prov. 18:13) No agtalinaedka a kalmado ken dumngegka, ad-adunto ti ibaga ti anakmo. Masapul nga ammuem ti amin sakbay a makaipaayka iti tulong. Mabalin a ‘nadawel ti saritana’ gapu ta marirriribukan ti pusona. (Job 6:1-3) Kas naayat a nagannak, dumngegka iti anakmo ken tarusam tapno makatulong kenkuana ti ibagam.
14. Apay a masapul a ‘nainayad ti panagsao’ dagiti annak?
14 Dakayo nga annak, nasken met a ‘nainayad ti panagsaoyo,’ a saankay a dagus a sumupiat iti ibagbaga dagiti nagannakyo. Inted ti Dios kadagiti nagannakyo ti responsabilidad a mangsanay kadakayo. (Prov. 22:6) Mabalin a ti mapaspasaranyo ket umasping iti napasaranda. Maysa pay, pagbabbabawyanda dagiti naaramidanda a kamali idi agtutuboda ket kayatda a mailiklikkayo kadagita. Ngarud, ibilangyo dagiti nagannakyo kas gagayyem ken mammagbaga, saan ket a kabusor. (Basaen ti Proverbio 1:5.) “Dayawem ni amam ken ni inam,” ken ipakitam nga ay-ayatem ida kas iti panagayatda kenka. Iti kasta, nalaklaka a ‘padakkelendaka iti disiplina ken panangiturong-panunot ni Jehova.’—Efe. 6:2, 4.
“NABANNAYAT NO ITI PANAGPUNGTOT”
15. Ania ti makatulong tapno maanusantayo dagiti patpatgentayo?
15 No dadduma, ditay makaan-anus kadagiti patpatgentayo. “Kadagiti sasanto ken matalek a kakabsat a naikaykaysa ken Kristo [iti] Colosas,” insurat ni apostol Pablo: “Dakayo nga assawa a lallaki, itultuloyyo nga ayaten dagiti assawayo ket dikay agpungtot a sipapait kadakuada. Dakayo nga amma, dikay rurruroden ti annakyo, tapno saan a maupay ti riknada.” (Col. 1:1, 2; 3:19, 21) Indagadag ni Pablo kadagiti taga-Efeso: “Maikkat koma kadakayo ti isuamin a makadangran a kinapait ken unget ken pungtot ken panagririaw ken nabassawang a panagsasao.” (Efe. 4:31) No patanorentayo dagiti aspeto ti bunga ti espiritu ti Dios a kas iti mabayag a panagitured, kinaalumamay, ken panagteppel, agtalinaedtayo a kalmado uray no makaparurod ti kasasaad.—Gal. 5:22, 23.
16. Kasano a kinorehir ni Jesus dagiti adalanna, ken apay a nagpaiduma dayta?
16 Usigem ti ulidan ni Jesus. Panunotem no kasano kakaro ti pannakariribuk ni Jesus iti maudi a pangrabiina a kaduana dagiti apostolna. Ammona a dandaninan lak-amen ti in-inut ken naut-ot nga ipapatay. Agpannuray iti kinamatalekna ti pannakasantipikar ti nagan ni Amana ken ti pannakaisalakan dagiti tattao. Ngem iti dayta met la a pannangan, adda “timmaud a nabara a supiat iti nagtetengngaan [dagiti apostol] no siasino kadakuada ti kasla kadakkelan.” Saan a binugkawan wenno pinagungtan ida ni Jesus. Imbes ketdi, sikakalmado a kinorehirna ida. Impalagipna a nagtalinaedda kenkuana bayat dagiti narigat a kasasaad. Nupay kinalikaguman ni Satanas a yakayaken ida a kas iti trigo, imbaga ni Jesus nga agtalek a makapagtalinaedda a nasungdo. Nangaramid pay ketdi iti maysa a tulag kadakuada.—Luc. 22:24-32.
17. Ania ti makatulong kadagiti annak tapno agbalinda a kalmado?
17 Kasapulan met nga agbalin a kalmado dagiti annak. Nangruna no tin-edyerdan, mabalin a saanda a kayat a balbalakadan ida dagiti nagannakda ta ibilangda dayta kas kaawan panagtalek. Nupay mabalin a pudno dayta no dadduma, laglagipem a maseknan kenka dagiti nagannakmo gapu ta ay-ayatendaka. No siuulimek a dumngegka ken makikooperarka kadakuada, maalam ti panagtalekda ken mapaneknekam a responsableka. Gapu iti dayta, mabalin nga ad-adu a wayawaya ti maipaay kenka. Nainsiriban ti panagbalin a managteppel. “Isuamin nga espirituna ti iyesngaw ti maysa a maag,” kuna ti nainsiriban a proverbio, “ngem daydiay masirib patalnaenna dayta agingga iti kamaudianan.”—Prov. 29:11.
18. Kasano a ti ayat agresulta iti nasayaat a komunikasion?
18 Kadakayo a patgen a nagannak ken annak, saankay koma a maupay no ti komunikasion iti pamiliayo ket saan a kas iti tartarigagayanyo. Ikagumaanyo a pasayaaten dayta ken itultuloyyo ti magna iti kinapudno. (3 Juan 4) Inton baro a lubong, perpektonton dagiti tattao ken awanton ti problema iti pannakisarita, awanton dagiti di pagkikinnaawatan ken sakit ti nakem. Ngem iti agdama, adda latta dagiti banag a pagkamaliantayo. Isu a dikay koma bumdeng nga agpadispensar. Sibubulos koma a mamakawankayo. ‘Agkaykaysakayo koma iti ayat.’ (Col. 2:2) Nabileg ti ayat. ‘Ti ayat mabayag-panagituredna ken manangngaasi. Saan a magargari nga agpungtot. Saanna nga ing-ingpen ti pannakadangran. Anusanna ti amin a bambanag, patienna ti amin a bambanag, inanamaenna ti amin a bambanag, ibturanna ti amin a bambanag.’ (1 Cor. 13:4-7) Itultuloyyo a patanoren ti ayat tapno sumayaat ti komunikasionyo. Iti kasta, agbalin a naragsak ti pamiliayo ken maidaydayawyo ni Jehova.
^ par. 6 Nabaliwan ti nagan.


c: text/html

text:
Tambor
Ti tambor wenno bombo ket kameng ti perkusion a grupo dagiti instrumento ti musika. Iti pannakaidasig a sistema ti Hornbostel-Sachs, daytoy ket maysa a membranopono.[1] Dagiti tambor ket buklen ti saan a basbassit ngem maysa nga akustiko a kulanit, a makunkuna iti ulo ti tambor weeno kudil ti tambor , a nabennat iti maysa a kontsa ken tamboren, babaen ti ima ti agtambor, wenno iti maysa a bislak ti tambor, tapno makapatud ti uni. Adda ti kadawyan nga ulo ti awen iti bangir ti tambor, a kadawyan a natempla iti ab-ababa bassit nga awen ngem ti ngato nga ulo ti tambor. Adda dagiti dadduma a pamay-an nga inus-usar tapno mapauni dagiti tambor, a kas ti panagtulid ti tangan. Dagiti tambor ket isu dagitoy ti kaduogan ken kaaduan a mabirukan iti lubong nga instrumento ti musika, ken ti batayan a daremdem ket gangani a saan a nagbalbaliw kadagiti napalabas a rinibu a tawtawen.[1]
Amin a kita ti tambor, kas pagarigan a kasla ti timpani , ket natempala iti naisangayan nga awen. Kankanayon nga adda dagiti nadumaduma a tambor, malaksid dagiti tambor ti timpani, ket mabalin a maurnos tapno mapartuat ti aruaten ti tambor.[2]
Dagit inagibasaran[urnosen | urnosen ti taudan]
- ^ a b Grove, George (Enero 2001). Stanley Sadie, ed. The New Grove Encyclopædia of Music and Musicians (Maika-2 nga ed.). Grove's Dictionaries of Music. pp. Volume 5, pp638–649. ISBN 1-56159-239-0.
- ^ Black, Dave (Pebrero 1998). Drumset Independence and Syncopation (1st nga ed.). Alfred Publishing Company. pp. 4–12. ISBN 978-0-88284-899-0.
Dagiti silpo ti ruar[urnosen | urnosen ti taudan]
- Midia a mainaig iti Dagiti tambor iti Wikimedia Commons
- Kitaen ti Dagiti rekurso ti tambor iti Proyekto ti Nawaya a Direktorio (Ingles)

robotstxt: allowed

filter: keep


text:
Camilo José Cela
Ni Camilo José Cela y Trulock, ket isu ti Umuna a Markes iti Iria Flavia (Panangibalikas nga Espaniol: [kaˈmilo xoˈse ˈθela]; 11 Mayo 1916 – 17 Enero 2002) ket maysa idi a Kastila a nobelista ken mannurat ti ababa a sarita a naikumaduaan ti Kaputotan iti '36 a tignay.
Nagunggunaan isuna ti 1989 Premio Nobel iti Literatura "para ti narang-ay ken napeksa nga insurat a saan a daniw, nga addan iti natengngel a kompasion nga agporma ti panagsuppiat a panagkita iti pannakadanar ti tao".[1]
Dagiti nagibasaran[urnosen | urnosen ti taudan]
- ^ "Premio Nobel iti Literatura 1989". Pundasion ti Nobel. Naala idi 2008-10-17.


text:
Dagiti Saksi ni Jehova, Napadayawan Gapu iti Panangtulongda Kadagiti Balud
Siam a Saksi ni Jehova idiay Australia ti napadayawan kadagiti sertipiko kas panangapresiar iti panangipaayda iti “nagsayaat a serbisio” kadagiti balud iti maysa kadagiti kadakkelan nga immigration detention center iti Australia. Ti pammadayaw kadagiti Saksi ket impaay ti Curtin Immigration Detention Centre iti asideg ti Derby, Western Australia. *
Kada lawas, dagiti balud ket sarsarungkaran dagiti Saksi tapno denggenda dagiti kapadasan dagiti nasao a balud ken ipakaammoda kadakuada ti makaliwliwa ken mangted-namnama a mensahe ti Biblia. “Dagus a makita ti epekto ti isasarungkar dagiti Saksi kadagiti balud,” kinuna ni Christopher Riddoch, ti liaison officer iti tay-ak ti relihion ken kultura iti nadakamat a center. Sigun kenkuana, simmayaat ti karirikna dagiti balud ken naragragsakda kalpasan ti isasarungkar dagiti tattao a bigbigenna “nga interesado unay a sumayaat ti kasasaad dagiti balud.”
Imbaga pay ni Mr. Riddoch a ti sertipiko a naited kadagiti Saksi ket simple la pamay-an ti panagyaman gapu iti nasaona a “panangpasayaatda iti biag dagiti balud nga adda iti aywanmi.” Kinunana a dagiti Saksi ket “pakaidayawan dagiti pamiliada, kongregasion, ken karelihionanda.”
^ par. 2 Ti pasilidad ket makalaon iti aginggat’ 1,500 a tattao.
Ammuem ti Ad-adu Pay
Ania a Kita ti Tattao Dagiti Saksi ni Jehova?
Mano ti am-ammom a Saksi ni Jehova? Ania a talaga ti ammom maipapan kadakami?
Diak Magustuan ti Biagko—Makatulong Kadi ti Relihion, ti Dios, Wenno ti Biblia?
Ammuem no kasano a ti pannakaammo iti Dios pasayaatenna ti biagmo itan ken iti masanguanan.


text:
TI PAGWANAWANAN PEBRERO 2013
Ania ti Masursurotayo ken Moises?
Usigem ti tallo a nasayaat a galad nga imparangarang ni Moises ken no ania ti masursurotayo iti ulidanna.
Asino ni Moises?
Daytoy matalek a lalaki ket raraemen unay dagiti Kristiano, Judio, Muslim, ken dadduma pay. Ania ti ammom maipapan kenkuana?
Moises—Ulidan ti Nabileg a Pammati
Nabileg ti pammati ni Moises gapu ta impamaysana ti biagna kadagiti kari ti Dios. Kasanom a matulad ti pammatina?
Moises—Ulidan ti Kinapakumbaba
Ibilang ti adu a pagkapuyan ti kinapakumbaba. Ania ti panangmatmat ti Dios iti daytoy a galad? Kasano nga impakita ni Moises ti kinapakumbaba?
Moises—Ulidan ti Ayat
Impakita ni Moises ti panagayat iti Dios ken kadagiti padana nga Israelita. Ania ti masursurotayo iti ulidanna?
“Isu ti Dios . . . Dagiti Sibibiag”
Kabaelan ti Dios a pukawen ni patay babaen ti panagungar. Apay a sigurado dayta a kari?
“Kayatda a Sukimatek a Mismo ti Kinapudno”
Kayat ni Luis Alifonso ti agbalin a misionero a Mormon. Kasano a nagbaliw ti panggep ken biagna idi nagadal iti Biblia?
No Adda Pisikal a Depekto ti Anakmo
Usigem ti tallo a problema a mabalin a maipasango kenka ken no kasano a matulongannaka dagiti prinsipio ti Biblia.
Ania ti “Ebanghelio ni Judas”?
Insurat kadi dayta ni Judas, ti adalan a nangliput ken Jesus? Apektaranna kadi ti pannakaawattayo maipapan iti Kristianidad?
Sungbat Dagiti Saludsod Maipapan iti Biblia
No ti Dios ti nangparsua iti amin a banag, isu kadi ti nangparsua iti Diablo? Kaano a timmaud ti Diablo? Ammuem ti kuna ti Biblia.
Dagiti Features a Makita Online
Esau Bible Card
Kasano nga impakita ni Esau a dina inapresiar dagiti sagrado a bambanag? I-print-mo daytoy a Bible card tapno maammuam.
Naasikanto Kadi?
Adalem ti pangngarig maipapan iti naimbag a Samaritano, ken ammuem no ania ti masursurom.


text:
SIUDAD TI SAN FERNANDO, La Union, Sept 12 (PIA) — Nangipaay ti Department of Labor and Employment (DOLE) ti livelihood assistance nga agarup P474,705 para ti Saint Louis College Educators Association (SLCEA).
Kas paset iti agtultuloy a panagtulong ti DOLE saan laeng a pagsayaatan iti trabahador karamanan metten ti pagsayaatan iti ekonomiya, kuna ni DOLE 1 regional director Grace Y. Ursua.
Kuna ni Labor Communication Officer Arly S. Valdez ti departamerntoda ket agimimplementar ti “Workers Income Augmentation Program” babaen ti DOLE’s Integrated Livelihood Program, tapno makatulong kadagiti ‘minimum wage earners’ ken mapasayaatda ti kalidad iti panagbiagda.
Dagiti benepisaryo ket usarenda iti nasao a tulong pinansyal para igatangda ti arawatenda ken raw materials’ para ti panagpatakderda iti paglakuan nga asideg ti pagadalan.
Kuna dagiti miembro ti unyon a ti daytoy a proyektoda a paglakuan, ket agidiayada ti ‘grocery items’, arwaten ti eskuelaan ken opisina. ‘printing ken photo copying services’ para kadagiti 300 nga empleado ti Saint Louis College, 225 a miembro ti SLCEA ken agarup a 4,000 nga estudyante ken ub-ubbing ti mabenepisiaran.
Dagiti dadduma pay nga aggatang ket dagiti residente ken agkaskasera ti nasao a lugar.
Nagyaman ni SLCEA President Leonora Quarte ti tulong a naipaay ti DOLE kadakuada.
Inyawat ni Dir. Ursua ti tseke nga aggatad ti P474,705 babaen ti simple a seremonya a naangay diay ‘school’s social hall center’ ti SLC itay nabiit.
Indauluanda Assistant Regional Director Florence Marie Gacad-Ulep ken Fiorello Surell, Head ti DOLE-La Union Field Office, ti nagimplementar iti daytoy a proyekto. (ANL/EMR- PIA 1 La Union)


text:
PAKASARITAAN ITI BIAG
Pinagbalinko a Karera ti Panagserbi ken Jehova
Idi nagraduarak iti hayskul idi Enero 1937, nagenrolak iti Iowa State University nga asideg ti pagnanaedanmi iti makintengnga a laud ti United States. Awanen ti panawenko iti sabali a banag gapu ta mapanak agtrabaho kalpasan ti klasek tapno adda pagbayadko iti matrikulak. Sipud pay ubingak, pagay-ayatkon nga adalen dagiti nangangato a pasdek ken dagiti rangtay.
Idi rugrugi ti 1942, kalpasan a nakiraman ti United States iti Gubat Sangalubongan II, addaakon iti maudi a tawen iti kolehio ken sumagmamano laengen a bulan aggraduarakon kas architectural engineer. Adda dua a kaduak iti kuarto nga ab-abangak. Imbaga ti maysa kadakuada a kasaritak ti tao a “bumisbisita kadagiti lallaki nga agab-abang iti baba.” Idi a naam-ammok ni John O. (Johnny) Brehmer a maysa a Saksi ni Jehova. Nasdaawak ta masungbatanna ti amin a saludsodko babaen ti Biblia. Gapuna, regular a nakipagadalak iti Biblia ken Johnny ken idi agangay, no adda tiempok, makikaduaak kenkuana a mangasaba.
Nagbalin a Saksi ti tatang ni Johnny a ni Otto bayat nga agtrabtrabaho kas presidente iti maysa a banko iti Walnut, Iowa. Nagikkat iti trabahona tapno sumrek kas amin-tiempo a ministro. Idi agangay, ti nagsayaat nga ulidan ni Otto ken ti pamiliana ti nangpabileg kaniak a mangaramid iti nagpateg a desision.
PANAWEN NGA AGDESISION
Naminsan, imbaga ti dean iti unibersidad a bumabbaba ti dati a nangato a markak isu a saanak a makagraduar. Malagipko pay a sipapasnek a nagkararagak ken Jehova a kiniddawko nga iwanwannak. Di nagbayag, pinaayabannak ti propesorko iti engineering. Imbagana a nakaawat iti telegrama nga agkidkiddaw iti maysa nga inheniero. Sinungbatanna dayta ket imbagana nga awatek ti trabaho. Nagyamanak iti propesorko ngem inlawlawagko a kayatko a pagbalinen a karera ti panagserbi ken Jehova. Nabautisaranak idi Hunio 17, 1942, ken dagus a nadutokanak nga agserbi kas payunir, wenno amin-tiempo a ministro dagiti Saksi ni Jehova.
Iti dayta met la a tawen, napakaammuanak nga agserbi iti militar isu a napanak iti draft board tapno ilawlawagko no apay a diak makipaset iti gubat. Nangipakitaak kadagiti affidavit manipud kadagiti propesorko iti kolehio a nangpaneknek a nasayaat ti kababalinko ken nalaingak kas maysa nga structural engineer. Ngem iti laksid dagita, namultaak latta idi agangay iti $10,000 (U.S.) ken nasentensiaanak a maibalud iti lima a tawen iti Leavenworth, Kansas, U.S.A.
TI BIAGKO ITI PAGBALUDAN
Nasurok a 230 nga agtutubo a Saksi ti nasentensiaan a maibalud idiay Leavenworth. Pinagtrabahodakami iti talon a bambantayan dagiti guardia. Ammo ti dadduma kadakuada ti neutral a takdertayo kas Kristiano ken umanamongda iti patpatientayo.
Nakitinnulong pay ti dadduma a guardia tapno maitultuloymi ti panagadal iti Biblia. Tinulongandakami met a mangiserrek iti pagbaludan kadagiti literatura a naibasar iti Biblia. Regular pay nga umaw-awat ti warden iti magasin a Consolation (Agriingkayo! itan)!
NAWAYAWAYAAN KEN NAGSERBI KAS MISIONERO
Kalpasan ti tallo a tawen a pannakaibaludko, nawayawayaanak idi Pebrero 16, 1946, sumagmamano a bulan kalpasan ti Gubat Sangalubongan II. Dagus a nagpayunirak manen. Ti teritoriak ket iti siudad ti Leavenworth, Kansas. Maamakak gapu ta nakaro ti panangidumdumada kadagiti Saksi ni Jehova sadiay. Narigat ti agbirok iti trabaho a pangsuportak iti bagik ngem narigrigat ti agbirok iti pagdagusan.
Malagipko pay ti napasamak bayat a mangaskasabaak idi binugkawannak ti maysa a guardia, “Pumanawka ditoy!” Idi nakitak ti iggemna a baseball bat, nagbutengak ket dagus a pimmanawak. Iti sabali pay a balay, kinuna ti maysa a babai, “Urayennak biit” sa inserrana ti ruangan. Nagurayak agingga a naglukat ti tawa iti ngato sa naibuyat kaniak ti narugit a danum. Ngem adu latta dagiti bendision iti ministeriok. Idi agangay, naammuak a nagbalin a Saksi ti dadduma nga immawat iti literatura a naibasar iti Biblia.
Idi 1943, nangrugi ti baro nga eskuelaan para kadagiti misionero idiay makin-amianan a paset ti New York. Naawisak nga ageskuela ket nagraduarak iti maikasangapulo a klase idi Pebrero 8, 1948. Pagaammo ita daytoy kas Watchtower Bible School of Gilead. Idi nagraduarak, naidestinoak idiay Gold Coast, a Ghana itan.
Idi simmangpetak iti Gold Coast, kasabaak dagiti opisial ti gobierno ken dagiti taga-Europa. Ngem iti ngudo ti lawas, makikaduaak iti kongregasion dagiti Saksi ni Jehova ken tulongak dagiti kakabsat iti panagbalaybalay. Bisitaek met dagiti naiputputong a lugar nga ayan dagiti Saksi ken sanayek ida iti ministerio. Malaksid iti dayta, agserbiak met kas agdaldaliasat a manangaywan iti kabangibang nga Ivory Coast, a Côte d’Ivoire itan.
Bayat nga agserserbiak kadagita a lugar, nasursurok ti agbiag a kas kadagiti lumugar nga Africano, maturogak iti kalapaw a naaramid iti pitak, agkammetak, ken agdalupisakak iti kannag kas kadagiti Israelita idi addada iti let-ang. (Deuteronomio 23:12-14) Gapu iti dayta, nasayaat ti reputasionmi kadagiti kakaduak a misionero. Nakipagadal kadakami iti Biblia ti assawa ti dadduma nga opisial. Isu nga idi adda bimmusor kadakami ken kiniddawda iti korte a maibabawi ti visa-mi, ti assawa dagiti opisial kinasaoda dagiti assawada ket saan a natuloy ti kiddawda!
Kas kadagiti adu a misionero iti Africa, nagsakitak iti malaria. Naggurigorak ken nagpayegpegak. No dadduma, tenglek payen ti pangak tapno saan nga agpigerger. Nupay kasta, ti panagserbik ket nangyeg kaniak ti ragsak ken pannakapnek.
Bayat ti umuna nga uppat a tawenko iti Africa, nagsinnuratkami ken Eva Hallquist a naam-ammok sakbay a pimmanawak iti United States. Naammuak nga aggraduar iti maika-21 a klase iti Gilead School iti Hulio 19, 1953 iti internasional a kombension dagiti Saksi ni Jehova iti Yankee Stadium, New York. Nakisaritaak iti maysa a kapitan ti barko nga agtrabahoak iti barkona a kasukat ti pasahek a mapan iti United States.
Kalpasan ti 22 nga aldaw a panaglayag iti nadawel a baybay, simmangpetak a makipagkita ken Eva iti hedkuarter dagiti Saksi ni Jehova iti Brooklyn. Iti tuktok ti hedkuarter ti Brooklyn a matannawagan ti sangladan ken ti intero a siudad ti New York, indiayak ti panagkasarmi. Idi agangay, kimmuyog kaniak ni Eva nga agserbi iti Gold Coast.
PANANGIBAKLAY ITI RESPONSABILIDAD ITI PAMILIA
Kalpasan ti adu a tawen a panagserbimi ken Eva iti Africa, nakaawatak iti surat ni Nanang a nangibaga nga agngangabiten ti biag ni Tatang gapu iti kanser. Idi napalubosanak nga agbakasion, nagsublikami ken Eva idiay United States. Dagus a kimmapuy ti salun-at ni Tatang ket di nagbayag natay.
Idi agangay, iti agarup uppat a tawenen a kaaddami idiay Ghana, naammuanmi a nakapuyen ti salun-at ni Nanang. Imbaga ti dadduma a gagayyemmi nga agawidkami tapno aywananmi ni Nanang. Dayta ti karirigatan a desision nga inaramidmi. Kalpasan ti 15 a tawen a panagserbi kas misionero, 11 a tawen kadagita ti nabusbosmi kas agassawa, nagsublikami idiay United States.
Adu a tawen a nagsinnublatkami a nangaywan ken Nanang. Tulonganmi a makigimong no kabaelanna. Idi Enero 17, 1976, natay ni Nanang iti edad a 86. Ngem 9 a tawen kalpasanna, adda pay nakalkaldaang a napasamak. Nadayagnos nga adda kanser ni Eva. Inaramidmi ti amin tapno umimbag ni Eva ngem saanna a nalasatan ti sakitna. Natay idi Hunio 4, 1985, iti edad a 70.
DADDUMA PAY A PANAGBALBALIW ITI MAKAPNEK A PANAGSERBI
Idi 1988, naawisak a tumabuno iti dedikasion ti napalawa a sanga nga opisina idiay Ghana. Nakallalagip dayta nga okasion! Agarup 40 a tawen ti napalabasen, idi simmangpetak idiay Ghana kalpasan a naggraduarak iti Gilead, awan pay sangaribu a Saksi sadiay. Ngem idi 1988, nasuroken a 34,000, ket ita dandanin 114,000!
Dua a tawen kalpasan a bimmisitaak idiay Ghana, inkasarko ti nasinged a gayyem ni Eva a ni Betty Miller idi Agosto 6, 1990. Intultuloymi a pinagbalin a karera ti panagserbi ken Jehova. Segseggaanmi ti tiempo inton makitami dagiti lolo ken lolami, nagannakmi, ken ni Eva inton agungarda iti paraiso ditoy daga.—Aramid 24:15.
Makaluaak no lagipek ti nakaskasdaaw a pribilehiok nga agserbi ken Jehova iti nasurok a 70 a tawen. Kanayon a pagyamanak ti panangiwanwanna tapno mapagbalinko a karera ti panagserbi kenkuana. Nupay nasuroken a 90 ti tawenko, ni Jehova a kalaingan nga architectural engineer iti uniberso, kanayon nga ikkannak iti bileg ken tured a mangitultuloy iti karerak nga agserbi kenkuana.


text:
Salsaludsod Dagiti Agbasbasa
Asino ti isimsimbolo ti lalaki nga addaan iti tintero ti sekretario ken ti innem a lallaki nga addaan iti igam a pangburak a nadeskribir iti sirmata ni Ezequiel?
Iladawanda dagiti anghel a nakiraman a nangdadael iti Jerusalem ken karamandanto met a mangdadael iti dakes a sistema ni Satanas inton Armagedon. Apay a nainkalintegan daytoy a panagbalbaliw iti pannakaawat?
Idi nakita ni Ezequiel ti dakes a bambanag a maar-aramid iti apostata a Jerusalem sakbay ti pannakadadaelna idi 607 B.C.E., nasirmatana dagiti pasamak nga agtungpal iti dayta a pannakadadael. Nakitana ti innem a lallaki nga addaan iti igam a pangburak. Nakitana met ti lalaki a kaduada a “sikakawes iti lienso” ken addaan iti “tintero ti sekretario.” (Ezeq. 8:6-12; 9:2, 3) Naibaga iti daytoy a lalaki: “Lumasatka iti tengnga ti siudad, . . . ket masapul a mangikabilka iti marka kadagiti muging dagiti tattao nga agsensennaay ken umas-asug gapu iti amin a nakarimrimon a bambanag a maar-aramid iti tengngana.” Kalpasanna, naibilin kadagiti lallaki nga addaan iti igam a pangburak a papatayenda ti amin nga awanan iti marka nga adda iti siudad. (Ezeq. 9:4-7) Ania ti isuro kadatayo daytoy a sirmata, ken asino ti lalaki nga addaan iti tintero ti sekretario?
Naited daytoy a sirmata idi 612 B.C.E. Ti umuna a kaitungpalanna ket idi dinadael ti armada ti Babilonia ti Jerusalem—a mapasamak lima a tawen laeng kalpasanna. Nupay naipalubos a dagiti pagano a taga-Babilonia ti mangyeg iti dayta a panangdadael, inusar ida ni Jehova kas manangtalipupos. (Jer. 25:9, 15-18) Inusar ida ni Jehova a mangdusa iti apostata nga ilina. Ngem saan nga amin ket nadadael. Saan a nadadael dagiti nalinteg a kadua dagiti nadangkes. Siaayat a nangaramid ni Jehova iti pamay-an tapno maispal dagiti Judio a saan nga umanamong kadagiti dakes a mapaspasamak iti siudad.
Saan a nakiraman ni Ezequiel iti panangmarka ken panangdadael. Imbes ketdi, dagiti anghel ti mangitungpal iti panangukom. Gapuna, babaen iti daytoy a padto, arigna makitkitatayo dagiti pasamak idiay langit. Binilin ni Jehova dagiti anghelna nga organisarenda ti panangdadael kadagiti nadangkes ken ilasinda dagiti nalinteg tapno maispalda. *
Iti napalabas, nailawlawag a ti kaitungpalan daytoy a sirmata iti kaaldawantayo, ti lalaki nga addaan iti tintero ti sekretario isimbolona dagiti napulotan nga adda pay laeng ditoy daga. Naipagarup a namarkaan a maisalakan dagiti umawat iti mensahe a maikaskasaba. Ngem iti nabiit pay a tawtawen, nalawag a masapul a mabaliwan daytoy a pannakaawat. Sigun iti Mateo 25:31-33, ni Jesus ti mangukom kadagiti tattao. Maaramid ti maudi a panangukomna inton dakkel a rigat. Ilasinnanto dagiti maisalakan nga arig karnero a tattao manipud kadagiti arig kalding a tattao a madadael.
Gapuna, maitunos iti daytoy nabaliwan a pannakaawat, ania ti maadaltayo iti sirmata ni Ezequiel? Adda lima a masursurotayo.
Sakbay ti pannakadadael ti Jerusalem, nagserbi da Ezequiel ken Jeremias kas managbantay iti mapasamak, a kas iti inaramid idi ni Isaias. Ita, us-usaren ni Jehova ti bassit a grupo dagiti napulotan a mangpakan kadagiti adipenna ken mangpakdaar iti sabsabali sakbay a mangrugi ti dakkel a rigat. Makipaspaset ti amin a katulongan ni Kristo iti panangiwaragawag iti pakdaar.—Mat. 24:45-47.
Saan idi a karaman ni Ezequiel iti panangmarka kadagiti maisalakan. Kasta met, saan a karaman dagiti adipen ti Dios ita iti panagmarka. Ipakpakaammoda laeng ti mensahe ni Jehova, a paset ti trabahoda a panangasaba, nga iwanwanwan dagiti anghel.—Apoc. 14:6.
Idi kaaldawan ni Ezequiel, awan ti literal a namarkaan iti mugingna. Kasta met laeng ita. Ania ti masapul nga aramiden dagiti tattao tapno simboliko a mamarkaanda para iti pannakaisalakan? Masapul nga awatenda ti mensahe a maikaskasaba, ipakitada ti personalidad ti maysa a Kristiano, agdedikarda ken Jehova, ken simamatalek a suportaranda dagiti kakabsat ni Kristo. (Mat. 25:35-40) Dagiti mangaramid kadagitoy mamarkaanda tapno maisalakanda inton dakkel a rigat.
Iti moderno a kaitungpalanna, ti lalaki nga addaan iti tintero ti sekretario irepresentarna ni Jesu-Kristo, daydiay mangmarka kadagiti maisalakan. Mamarkaanto ti dakkel a bunggoy inton maukomda kas karnero bayat ti dakkel a rigat. Gapuna, maaddaandanto iti gundaway nga agbiag nga agnanayon ditoy daga.—Mat. 25:34, 46. *
Iti moderno a kaitungpalanna, ti innem a lallaki nga addaan iti igam a pangburak irepresentarda ti nailangitan a buyot ni Jesus, ket ni Jesus ti mangidaulo kadakuada. Asidegen a dadaelenda dagiti nasion ken amin a nadangkes.—Ezeq. 9:2, 6, 7; Apoc. 19:11-21.
Gapu kadagitoy a nagsasayaat a leksion, makapagtalektayo a saan nga iraman ni Jehova a dadaelen dagiti nalinteg inton dadaelenna dagiti nadangkes. (2 Ped. 2:9; 3:9) Maipalagip met kadatayo ti kinapateg ti trabahotayo a panangasaba ita. Masapul a mangngeg ti amin ti pakdaar sakbay nga umay ti panungpalan!—Mat. 24:14.
^ par. 6 Nupay awan ti makita a marka iti mugingda, naispal dagiti tattao a kas kada Baruc (sekretario ni Jeremias), Ebed-melec nga Etiope, ken dagiti Recabita. (Jer. 35:1-19; 39:15-18; 45:1-5) Naawatda ti simboliko a marka tapno maispalda.
^ par. 12 Saan a masapul a mamarkaan dagiti matalek a napulotan tapno maisalakanda. Imbes ketdi, awatenda ti maudi a pannakaselioda sakbay la unay ti ipapatayda wenno sakbay a mangrugi ti dakkel a rigat.—Apoc. 7:1, 3.


text:
No Kasano nga Agpatingga Daytoy a Lubong
“Awankayo iti sipnget, tapno kellaatennakayo dayta nga aldaw a kas kadagiti mannanakaw.”—1 TES. 5:4.
1. Ania ti makatulong tapno maitultuloytayo ti agbantay ken madaerantayo dagiti pakasuotan?
ASIDEGEN a dumteng dagiti makapakintayeg a paspasamak kas pasingkedan dagiti matungtungpalen a padto ti Biblia. Kasapulan ngarud nga agtultuloytayo nga agbantay. Ania ti makatulong kadatayo? Indagadag ni apostol Pablo a ‘pagtalinaedentayo ti matmatatayo iti bambanag a di makita.’ Wen, napateg a sipapanunottayo iti gunggonatayo a biag nga agnanayon, idiay man langit wenno ditoy daga. Kas ipakita ti konteksto, insurat ni Pablo dagitoy a sasao tapno paregtaenna dagiti padana a manamati nga ipamaysada a panunoten ti naragsak a resulta ti kinamatalekda. No aramidenda dayta, madaeranda met dagiti pakasuotan ken pannakaidadanes.—2 Cor. 4:8, 9, 16-18; 5:7.
2. (a) Ania ti masapul nga aramidentayo tapno agtultuloy a natibker ti namnamatayo? (b) Ania ti usigentayo iti daytoy nga artikulo ken iti sumaruno?
2 Naglaon ti balakad ni Pablo iti kastoy a napateg a prinsipio: Nasken a kitaentayo ti bambanag iti masanguanan tapno agtultuloy a natibker ti namnamatayo. Napateg nga ipamaysatayo a panunoten dagiti napapateg a pasamak a di pay dimteng. (Heb. 11:1; 12:1, 2) Usigentayo ngarud ti sangapulo a paspasamak iti masanguanan a nainaig iti namnamatayo a biag nga agnanayon. *
ANIA TI MAPASAMAK SAKBAY UNAY TI PANUNGPALAN?
3. (a) Anianto ti mapasamak kas nailanad iti 1 Tesalonica 5:2, 3? (b) Anianto ti aramiden dagiti agtuturay, ken siasinonto ti nalabit makiraman kadakuada?
3 Ti maysa a pasamak iti masanguanan ket dinakamat ni Pablo iti suratna kadagiti taga-Tesalonica. (Basaen ti 1 Tesalonica 5:2, 3.) Dinakamatna ti “aldaw ni Jehova,” a mangrugi iti pannakadadael ti palso a relihion ken agngudo iti gubat ti Armagedon. Nupay kasta, sakbay a mangrugi dayta nga aldaw ni Jehova, dagiti agtuturay iti lubong sasawendanto ti “Talna ken talged!” Mabalin a tumukoy daytoy iti maysa a pasamak wenno iti agsasaruno a pasamak. Mabalin a panunotento dagiti nasion nga asidegen a marisutda ti sumagmamano a dadakkel a problemada. Anianto met ti aramiden dagiti panguluen ti relihion? Gapu ta paset ida ti lubong, nalabit makiramandanto iti aramiden dagiti agtuturay. (Apoc. 17:1, 2) Tultuladenda ngarud dagiti palso a propeta iti nagkauna a Juda. Kinuna ni Jehova maipapan kadakuada: “Kunkunada, ‘Adda talna! Adda talna!’ idinto ta awan ti talna.”—Jer. 6:14; 23:16, 17.
4. Ania ti matarusantayo a di maawatan ti kaaduan?
4 Siasinoman dagiti karaman iti pannakaideklara ti “Talna ken talged!,” ipakita dayta a pasamak nga asidegton a mangrugi ti aldaw ni Jehova. Maikuna ngarud ni Pablo: “Kakabsat, awankayo iti sipnget, tapno kellaatennakayo dayta nga aldaw a kas kadagiti mannanakaw, ta dakayo amin ket annak ti lawag.” (1 Tes. 5:4, 5) Matarusantayo ti kaipapanan dagiti agdama a pasamak sigun iti linaon ti Kasuratan, nupay di maawatan dayta ti kaaduan. Kasanonto a matungpal ti padto a pannakaideklara ti “Talna ken talged”? Kitaentayto no kasano. Determinadotayo koma ngarud nga ‘agtalinaed a siririing ken agtalinaed a sipupuot.’—1 Tes. 5:6; Sof. 3:8.
“MAYSA A REYNA” A NAGBIDDUT ITI IMPAGARUPNA
5. (a) Kasano a mangrugi ti “dakkel a rigat”? (b) Asino ti “reyna” a di umiso ti impagarupna?
5 Anianto pay ti sumaganad a mapasamak? Kinuna ni Pablo: “Inton sasawenda: ‘Talna ken talged!’ iti kasta giddato a dumteng kadakuada ti kellaat a pannakadadael.” Ti umuna a paset daytoy a “kellaat a pannakadadael” ket ti pannakaraut ti “Babilonia a Dakkel,” ti sangalubongan nga imperio ti palso a relihion, a naawagan met iti “balangkantis.” (Apoc. 17:5, 6, 15) Inton maraut ti amin a palso a relihion, pakaibilangan ti Kakristianuan, mangruginton ti “dakkel a rigat.” (Mat. 24:21; 2 Tes. 2:8) Adunto ti maklaat iti daytoy a pasamak. Apay? Ngamin, agingga iti dayta a kanito, ti balangkantis ibilbilangna pay laeng ti bagina kas “maysa a reyna” a ‘saanto a pulos agleddaang.’ Ngem kellaatto a maduktalanna a di umiso ti impagarupna. Apagbiitto a mapukaw, a kasla iti “maysa nga aldaw” laeng.—Apoc. 18:7, 8.
6. Siasinonto ti mangdadael iti palso a relihion?
6 Sigun iti Sao ti Dios, daytoy a balangkantis rautento ti “atap nga animal” nga addaan “sangapulo a sara.” Ipakita ti panagadal iti libro nga Apocalipsis a ti atap nga animal isu ti United Nations (UN). Ti “sangapulo a sara” irepresentarna ti amin nga agdama a napolitikaan a turay a mangsupsuporta iti daytoy nga “eskarlata ti marisna nga atap nga animal.” * (Apoc. 17:3, 5, 11, 12) Kasanonto kakaro dayta nga iraraut? Dagiti nasion a kameng ti UN samsamendanto ti kinabaknang ti balangkantis, ibutaktakda ti pudpudno a kinasiasinona, lamutenda, ken “puorandanto a naan-anay iti apuy.” Daytanton ti kanibusananna.—Basaen ti Apocalipsis 17:16.
7. Anianto ti mangtignay iti iraraut ti “atap nga animal”?
7 Ibaga met ti padto ti Biblia no anianto ti mangtignay iti daytoy nga iraraut. Addanto pamay-an ni Jehova a mangikabil iti panggepna iti puso dagiti napolitikaan nga agtuturay tapno ‘itungpalda ti panunotna’—ti pannakawalangwalang ti balangkantis. (Apoc. 17:17) Yantangay makita dagiti nasion a madaddadael ti talna ti lubong gapu iti panangisungsong ti relihion iti gubat, nalabit mariknadanto a pagsayaatanda no dadaelenda ti balangkantis. Inton rumaut dagiti agtuturay, pampanunotendanto nga itungtungpalda ti “maymaysa a panunotda.” Ngem kinapudnona, agtigtignayda kas instrumento ti Dios a mangtalipupos iti amin a palso a relihion. Biglanto nga agbaliw ti kasasaad. Ti maysa a paset ti sistema ni Satanas rautennanto ti sabali a pasetna, ket saanto a malapdan dayta ni Satanas.—Mat. 12:25, 26.
MARAUT TI ILI TI DIOS
8. Ania ti kaipapanan ti iraraut ni “Gog [manipud] iti daga ti Magog”?
8 Inton madadaelen ti palso a relihion, addanto pay laeng dagiti adipen ti Dios nga “agnanaed a sitatalged” ken “awanan iti pader.” (Ezeq. 38:11, 14) Anianto ti mapasamak iti kasla awan gawgawayna a grupo ti tattao nga agtultuloy nga agdaydayaw ken Jehova? Agparang a rautento ida ti “adu nga ili.” Deskribiren ti Sao ti Dios dayta a pasamak kas iraraut ni “Gog [manipud] iti daga ti Magog.” (Basaen ti Ezequiel 38:2, 15, 16.) Ania ti rumbeng a panangmatmattayo iti dayta nga iraraut?
9. (a) Ania koma ti kangrunaan a pakaseknan ti maysa a Kristiano? (b) Ania koma ti aramidentayo itan tapno bumileg ti pammatitayo?
9 Nupay nasaksakbay nga ammotayo daytoy a pannakaraut ti ili ti Dios, saan koma a dayta ti mamagdanag unay kadatayo. Saan koma a ti pannakaisalakantayo ti kangrunaan a pakaseknantayo no di ket ti pannakasantipikar ti nagan ni Jehova ken ti pannakaalangon ti kalinteganna nga agturay. Kinapudnona, nasurok nga 60 a daras a kinuna ni Jehova kadagiti nasion: “Kasapulanto a maammuanyo a siak ni Jehova.” (Ezeq. 6:7) Segseggaantay ngarud ti pannakatungpal dayta a nagsayaat a paset ti padto ni Ezequiel, nga agtalektayo nga “ammo ni Jehova no kasano ti mangispal kadagiti tattao nga addaan nadiosan a debosion manipud iti pannakasuot.” (2 Ped. 2:9) Kabayatanna, kayattayo nga usaren ti tunggal gundaway a mangpabileg iti pammatitayo tapno agtultuloytayo a matalek ken Jehova aniaman a pakasuotan ti pakaipasanguantayo. Ania ti rumbeng nga aramidentayo? Masapul nga agkararagtayo, adalentayo ti Sao ti Dios ken utobentayo dayta, ken iranudtayo iti sabsabali ti mensahe ti Pagarian. No kasta ti aramidentayo, ti namnamatayo a biag nga agnanayon ket agtalinaed a natibker a kas iti “maysa a sinipete [wenno, angkla].”—Heb. 6:19; Sal. 25:21.
DAGITI NASION BIGBIGENDANTO NI JEHOVA
10, 11. Kasano a mangrugi ti Armagedon, ken anianto ti mapasamak iti dayta a tiempo?
10 Anianto ti makapakintayeg a mapasamak inton maraut dagiti adipen ni Jehova? Ni Jehova, babaen ken Jesus ken dagiti nailangitan a buyot, bumallaetto maipagapu iti ilina. (Apoc. 19:11-16) Dayta nga ibaballaet isunto ti “gubat ti naindaklan nga aldaw ti Dios a Mannakabalin-amin”—ti Armagedon.—Apoc. 16:14, 16.
11 Maipapan iti dayta a gubat, impakaammo ni Jehova babaen ken Ezequiel: “‘Mangayabakto iti kampilan maibusor kenkuana iti intero a nakabambantay a rehionko,’ kuna ti Soberano nga Apo Jehova. ‘Ti kampilan ti tunggal maysa maibusorto iti bukodna a kabsat.’” Gapu iti napalaus a danagda, matikawto dagidiay adda iti dasig ni Satanas ket usarenda dagiti armasda a mangpapatay iti maysa ken maysa. Ngem saanto a makaliklik ni Satanas. Kinuna ni Jehova: “Apuy ken asupre pagtuduekto [ken Gog] ken kadagiti bunggoyna ken iti adu nga ili a maikuyogto kenkuana.” (Ezeq. 38:21, 22) Anianto ti resulta daytoy a tignay ti Dios?
12. Anianto ti inkapilitan nga aramiden dagiti nasion?
12 Mabigbigto dagiti nasion a ni Jehova ti nangibanag iti pannakaabakda. Kalpasanna, kas iti inaramid dagiti nagkauna nga Egipcio a kimmamat kadagiti Israelita iti Nalabaga a Baybay, iyikkisto dagiti awan gawgawayna a buyot ni Satanas: ‘Ni Jehova ti sigurado a makiruprupak maipaay kadakuada!’ (Ex. 14:25) Wen, mapilitanto dagiti nasion a mangbigbig ken Jehova. (Basaen ti Ezequiel 38:23.) Kasano kaasidegen ti panangrugi dagitoy nga agsasaruno a paspasamak?
AWANTON TI TUMAUD A SABALI A KABILGAN A TURAY ITI LUBONG
13. Ania ti ammotayo maipapan iti maikalima a paset ti ladawan a dineskribir ni Daniel?
13 Ti maysa a padto iti libro a Daniel tulongannatayo a mangammo no ayantayon iti agus ti panawen. Deskribiren ni Daniel ti maysa a ladawan ti tao a buklen ti nadumaduma a metal. (Dan. 2:28, 31-33) Irepresentar dayta ti agsasaruno a kabilgan a turay iti lubong a direkta a nangirurumen iti ili ti Dios, iti napalabas ken iti agdama. Dagitoy ti Babilonia, Medo-Persia, Grecia, Roma—ken ti maudi, iti kaaldawantayo, maysa pay a nabileg a turay. Ti panangusig iti padto ni Daniel ipakitana a daytoy a maudi a turay ti inrepresentar dagiti saka ken ramramay ti saka ti ladawan. Bayat ti Gubat Sangalubongan I, naaddaan ti Britania ken Estados Unidos iti naisangsangayan nga aliansa. Wen, ti maikalima a paset ti ladawan isu ti Anglo-Americano a Turay ti Lubong. Dagiti saka isu ti maudi a paset ti ladawan, a mangipasimudaag nga awanen ti sabali pay nga agparang a turay ti tao. Dagiti saka ken ramramay ti saka a naaramid iti landok ken pila iladawanda ti nakapuy a kasasaad ti Anglo-Americano a Turay ti Lubong.
14. Anianto ti kabilgan a turay ti lubong inton dumteng ti Armagedon?
14 Ipasimudaag met laeng dayta a padto a ti Pagarian ti Dios, a nailadawan kas dakkel a bato, ket natikap idi 1914 manipud iti maysa a bantay, a mangirepresentar iti kinasoberano ni Jehova. Dayta a bato ket sipapartak itan nga agturturong iti puntiriana—dagiti saka ti ladawan. Maburakburakto inton Armagedon dagiti saka ken ti dadduma pay a paset ti ladawan. (Basaen ti Daniel 2:44, 45.) Ti ngarud Anglo-Americano a Turay ti Lubong ti agdama a kabilgan a turay inton dumteng ti Armagedon. Anian a makapagagar a makita ti naan-anay a pannakatungpal daytoy a padto! * Ania met ngata ti aramiden ni Jehova ken Satanas?
TI MAPASAMAK ITI KANGRUNAAN A KABUSOR TI DIOS
15. Kalpasan ti Armagedon, anianto ti mapasamak ken Satanas ken kadagiti demoniona?
15 Umuna, maimatanganto ni Satanas ti naan-anay a pannakatalipupos ti intero nga organisasionna ditoy daga. Kalpasanna, isunto metten ti maisublat. Impadamag ni apostol Juan ti sumaruno a mapasamak. (Basaen ti Apocalipsis 20:1-3.) Ni Jesu-Kristo—ti “anghel . . . nga addaan iti tulbek ti mangliwengliweng”—tiliwennanto ni Satanas ken dagiti demoniona, itapuakna ida iti mangliwengliweng, ken ipupokna ida sadiay iti sangaribu a tawen. (Luc. 8:30, 31; 1 Juan 3:8) Dayta ti umuna a paset ti pannakadunor ti ulo ti serpiente. *—Gen. 3:15.
16. Ania ti kayat a sawen ti kaadda ni Satanas iti “mangliwengliweng”?
16 Ania ti “mangliwengliweng” a pakaitapuakanto ni Satanas ken dagiti demoniona? Ti Griego a sao nga a′bys·sos nga inusar ni Juan kaipapananna ti “di matukod a kinauneg.” Di pulos ngarud madanon dayta ti siasinoman malaksid ken Jehova ken ti dinutokanna nga anghel nga addaan iti “tulbek ti mangliwengliweng.” Sadiayto ti ayan ni Satanas a kasla iti natay nga awan maaramidanna tapno “saannan a mayaw-awan dagiti nasion.” Pudno nga agulimekton dayta a “leon a ngumerngernger.”—1 Ped. 5:8.
PASPASAMAK A MANGITURONG ITI TIEMPO TI TALNA
17, 18. (a) Ania a paspasamak iti masanguanan ti inusigtayon? (b) Anianto a panawen ti tagiragsakentayo kalpasan dagitoy a pasamak?
17 Dandanin dumteng dagiti napapateg ken makapakintayeg a paspasamak. Ur-urayentayo no kasanonto a mapasamak ti pannakaideklara ti “Talna ken talged!” Kalpasanna, maimatangantayto ti pannakadadael ti Babilonia a Dakkel, ti iraraut ni Gog manipud iti Magog, ti gubat ti Armagedon, ken ti pannakaitapuak ni Satanas ken dagiti demoniona iti mangliwengliweng. Kalpasan dagitoy a pasamak, inton mapunasen ti amin a kinadakes, sumrektayton iti baro a panawen—ti Sangaribu a Tawen a Panagturay ni Kristo, ket matagiragsaktayto ti “kinaruay ti talna.”—Sal. 37:10, 11.
18 Malaksid iti lima a pasamak nga inusigtayon, adda pay “bambanag a di makita” a kayattayo a maimatangan. Mausig dagitoy a pasamak iti sumaruno nga artikulo.
^ par. 2 Dagita a sangapulo a pasamak ket mausig iti daytoy nga artikulo ken iti sumaruno.
^ par. 6 Kitaen ti Apocalipsis—Ti Nadayag a Tampokna Asidegen!, panid 251-258.
^ par. 14 Ti sasao a “pagpatinggaenna amin dagitoy a pagarian” iti Daniel 2:44 ket tumukoy kadagiti pagarian, wenno kabilgan a turay ti lubong, nga inrepresentar ti paspaset ti ladawan. Nupay kasta, ti umasping a padto ti Biblia ipakitana a ti “ar-ari iti intero a mapagnaedan a daga” bumusordanto ken Jehova inton dumteng ti “naindaklan nga aldaw ti Dios a Mannakabalin-amin.” (Apoc. 16:14; 19:19-21) Saan laeng ngarud a dagiti pagarian nga inrepresentar ti ladawan ti madadael inton Armagedon no di ket ti amin a dadduma pay a pagarian iti daytoy a lubong.
^ par. 15 Maibanag ti naan-anay a pannakarumek ti ulo ti serpiente kalpasan ti sangaribu a tawen, inton maitapuak ni Satanas ken dagiti demoniona iti “danaw nga apuy ken asupre.”—Apoc. 20:7-10; Mat. 25:41.


text:
Charles Darwin
Ni Charles Robert Darwin, FRS (12 Pebrero 1809 – 19 Abril 1882) ket maysa idi nga Inggles a naturalista.[I] Isu ti nangibangon nga amin a sebbangan iti biag ket nagtaud iti napalpalabas a panawen manipud kadagiti sapasap a puonan,[1] ken nangipaltiing ti sientipiko a teoria a daytoy a panagsangsanga a tabas iti itutubo ket nagbanagan kadagiti yaaddang a tinawtawagna a masna a panagpili.[2]
Ni Darwin ket nagipablaak iti daytoy a teoria nga adda iti di-masungat nga ebidensia para iti ebolusion iti 1859 a librona nga Iti Punganay dagiti Sebbangan, a nakadaer iti sientipiko a panakailikudan dagiti nasapsapa konsepto iti [panagbarbaro dagiti sebbangan]].[3][4] Babaen idi 1870 ti sientipiko a komunidad ken kaaduan iti sapasap a publiko ket nagawaten ti ebolusion a kas maysa a kinapudno. Nupay kasta, adu dagiti kumaykayat kadagiti kasalisala panangilawlawag ken saan nga inggana idi rimsua iti moderno nga ebolusionario a sintesis manipud idi 1930s aginggana idi 1950 a kaaduan ti naparang-ay a konsenso a no ania ti masna a panagpili ti kangrunaan a mekanismo ti ebolusion.[5][6] Iti nabaliwan a porma, ti sientipiko a naiduktalan ni Darwin ket isu ti nagtipon kadagiti teoria dagiti siensia iti biag, a nagipalpalawag ti panagdumaduma iti biag.[7][8]
Ti nasap a panakainteresado ni Darwin katutubo ket nagiturong kaniana ti panagliwayna ti mediko nga edukasion idiay Unibersidad iti Edinburgh; embes ket, timmulong a nagtaluntun dagiti marino nga inbertibrado. Ti panagadalna idiay Unibersidad iti Cambridge ket nagparegta kaniana iti panagayatna para iti masna a siensia.[9] Ti bukodna a panaglayag iti lima a tawen idiay Plantilia:HMS ket nagipatakder kaniana a kas maysa a nalatak a heologo a dagiti pinalpaliiwna ken teoriana ket nagsuporta kadagiti unipormista a kapanunutan a ni Charles Lyell, ken ti panakaipablaak dagiti warnakan iti panaglayagna ket nagpalatak kanianan a kas maysa a nadayag a mannurat.[10]
Nariribukan babaen ti panakaiwarwaras dagiti kaatapana biag ken dagiti inurnongna a posil iti panaglayagna, ni Darwin ket nangrugi kadagiti naisalaysayan a panagtaluntun ken idi 1838 isu ket nangbukel ti teoriana iti masna a panagpili.[11] Uray no idi ket pinakitungtungaana iti daytoy a kapanunutanna kadagiti nadumaduma a naturalista, isu ket makasapul ti nawatiwat a tiempo a pangsukisok ken ti umuna a nasken ket ti obrana iti heolohiko.[12] Isu ket nagsursurat ti teoriana idi 1858 idi nagpatulod ni Alfred Russel Wallace ti maysa a salaysay a nagipalpalawag iti maysa a kapada a kapanunutan, a daytoy ti nangisingdat ti nasaup a panangipablaak dagitoy dua a teorada.[13] Ti obra ni Darwin ket nangipatakder ti ebulosionario a nagtaudan nga adda ti panagbalbaliw a daytoy ti naipangpangruna a sientipiko a panagilawlawag iti panakaidumaduma iti katutubo.[5] Idi 1871 sinukimatna ti ebolusion ti nagtagitaoan ken seksual a panagpili idiay Ti Nagtaudan iti Tao, ken Panagpili a Minaig iti Sekso, a sinaruno babaen ti Ti Panagisao dagiti Rikna ti Tao ken dagiti Ayup. Dagiti panagsukisokna dagiti mula ket naipablaak kadagiti serie iti liblibro, ken ti naudi a librona, ket sinukimatna dagiti alinta ken dagiti pagangayanda iti daga.[14]
Iti panak-pammadayaw ni Darwin a kas maysa a nalatak a sientista, isu ket napammadayawan babaen ti maysa a nangruna a panakaitabon a seremonia idiay Westminster Abbey, nga isu ket naitabon idiay asideg ni John Herschel ken Isaac Newton.[15] Ni Darwin nailawlawagan a kas maysa kadagiti kaimpluensian a a piguro iti pakasaritaan iti nagtagitaoan.[16][17]
Kabibiag[urnosen | urnosen ti taudan]
Kinaubing ken edukasion[urnosen | urnosen ti taudan]
Ni Charles Robert Darwin ket naipansgay idiay Shrewsbury, Shropshire, Inglatera idi 12 Pebrero 1809 idiay pagtaengan ti pamiliana, a ti Mount.[18] Isu ket ti maikalima kadagiti innem nga agkakabsat it nabaknang a doktor ken agibubos a ni Robert Darwin, ken Susannah Darwin (née Wedgwood). Isu ket apoko ni Erasmus Darwin iti bangir ti amana, ken ni Josiah Wedgwood iti bangir ti inana. Dagitoy dua apamilia ket Unitariano, nupay dagit Wedgwoods ket umamaponda ti Anglikanismo. Ni Robert Darwin, isu ket maysa a naulimek a nawaya nga agpannanunot, pinabiniaganna ti maladaga a Charles idiay Anglikano a Simbaan, ngem ni Charles ken dagiti kabsatna ket simmursurotda kenni inada idiay Unitario. Ti agtawen ti walo a Charles already ket nakaraman para iti masna apakasaritaan ken panagumnong idi simrek iti aldaw a panagadal nga inpatpaturong babaen ti managsersermon kaniana idi 1817. Iti dayta a Hulio, ti inana ket pimmusay. Manipud idi Septiembre 1818 simmurot kenni manonna a ni Erasmus a nagadal idiay asideg nga Angliano Shrewsbury nga Eskuelaa kas maysa a agkasera.[19]
Idi kalgaw ti 1825 ket nagbalin a kas maysa a kabarbaro a doktor, a timultulong iti amana a amangagas kadagiti napanglaw idiay Shropshire, sakbay a napan idiay Unibersidad iti Edinburgh nga Eskuela ti Medisina a kaduana ti kabsatna nga Erasmus idi Oktubre 1825. Nkitana adagit lektura ket nanumo ken ti siruhia ket makatuok, gapu ti daytoy saanna nga inkaskaso ti panagadalna. Isu ket nagadal ti taksidermia manipud kenni John Edmonstone, ti maysa a nawayaan a tagabu a kimmuyog kenni Charles Waterton idiay selba ti Abagatan nga Amerika, ken kanayon a nakitugtgaw iti daytoy a "makaay-ayot ken nsaririt a lakay".[20]
Iti maikadua atawen ni Darwin, simrek iti Pliniana a Kagimongan, ti maysa nga estudiante a grupo ti masna apakasaritaan a dagiti sinupiat ket naiwalang iti radikall a materialismo. Isu ket timmulong kenni Robert Edmond Grant kadagit panagsuksukisok iti anatomia ken siklo iti biag kadagiti marino nga inbertebrado idiay Firth iti Forth, ken idi 27 Marso 1827 ket nagrepresenta idiay Pliniana iti bukodna a panakaduktal a dagiti nangisit nga espora a mabirukan iti kontsa ti tirem ket itlog iti pagi a alimatek. Iti maysa nga aldaw, ni Grant ket kinayawna ti ebolusionario a kapanunutan ni Lamarck .Ni Darwin ket nasiddaaw, ngem kabasbasana laeng ti ti kapada a kanunutan ni apongna a ni Erasmus ken isu ket saan latta nga interasado.[21] Ni Darwin naumuma babaen ti kurso ti masna a pakasaritaan ni Robert Jameson a nangsakop ti heolohia a mairaman ti panagsuppiat a nagbaetan ti Neptunismo ken Plutonismo. Isu ket nagadal ti panakaidasig iti mulmula, ken timmulong iti obra kadagiti panagumnong idiay Museo ti Unubersidad, maysa kadagiti kadakkelan a Museo idiay Europa iti dayta a panawen.[22]
Dagiti nagibasaran[urnosen | urnosen ti taudan]
- ^ Coyne, Jerry A. (2009). No apay a ti Ebolusion ket Agpayso. Viking. pp. 8–11. ISBN 978-0-670-02053-9.
- ^ Larson 2004, pp. 79–111
- ^ Coyne, Jerry A. (2009). No apay a ti Ebolusion ket Agpayso. Oxford: Unibersidad ti Oxford University a Pagmalditan. p. 17. ISBN 0-19-923084-6.
Iti Ti Punganay, ni Darwin nagited ti sabali a hipotesis pra iti panagrangrang-ay, panagdumaduma, ken daremdem iti biag. Kaaduan iti dayta a libro ket agirepresenta ti ebidensia a daytoy ket saan laeng nga agsuporta iti ebolusion ngem daytoy ket agsuppiat pay iti panagparpartuat. Iti panawen ni Darwin, dagiti ebidensia kadagiti teoriana ket di-masungat ngem saan a kompleto a nakeddeng.
- ^ Glass, Bentley (1959). Dagiti sinaruno ni Darwin. Baltimore, MD: Unibersidad ti Johns Hopkins a Pagmalditan. p. iv. ISBN 0-8018-0222-9.
Tipanagilawlawag ni Darwin let maysa a nadaeg a sintesis iti ebidensia...maysa a sintesis...a di-masungat a panakaregta ken maawawatan
- ^ a b van Wyhe 2008
- ^ Bowler 2003, pp. 178–179, 338, 347
- ^ Dagiti Kompleto nga Obra ni Darwin iti Online – Biograpia. darwin-online.org.uk. Naala idi 2006-12-15
Dobzhansky 1973
- ^ A kas maysa a Darwiniano nge eskolar ni Joseph Carroll iti Unibersidad iti Missouri–Est. Ni Louis ket nangikabil idiay pangyunana iti moderno a panakaimaldit manen iti obra ni Darwin: "Ti Punganay dagiti Sebbangan ket adda dagiti naipangpangruna a panakaitunton panangkaskaso tayo. Daytoy ket maysa kadagiti dua wenno tallo a kanngrunaan nga obbra iti amin a panawen kadagiti obobra a maipammakasapulan ken agnanayon a mangbalbaliw ti panakita tayo iti lubong...Daytoy ket naipagrinnason iti naipakamaysa a nainget a panakaitunos ngem daytoy pay ket nasayaat a naibitla, naikammapanunutan a maipalpalawagan, ken retotika a di-masunagt." Carroll, Joseph, ed. (2003). Iit punganay dagiti sebbangan babaen itimasna a panagpili. Peterborough, Ontario: Broadview. p. 15. ISBN 1-55111-337-6.
- ^ Leff 2000, About Charles Darwin
- ^ Desmond & Moore 1991, pp. 210, 284–285
- ^ Desmond & Moore 1991, pp. 263–274
- ^ van Wyhe 2007, pp. 184, 187
- ^ Beddall, B. G. (1968). "Wallace, Darwin, and the Theory of Natural Selection" (PDF). Journal of the History of Biology. 1 (2): 261–323. doi:10.1007/BF00351923.
- ^ Freeman 1977
- ^ Leff 2000, Panakaitabon niDarwin
- ^ "Naipangpangruna a langa: Darwin 200". New Scientist. Naala idi 2 Abril 2011.
- ^ Hart, Michael H. (2000). The 100: A Ranking of the Most Influential Persons in History. New York: Citadel. ISBN 0-89104-175-3.
- ^ John H. Wahlert (11 Hunio 2001). "The Mount House, Shrewsbury, Inglatera (Charles Darwin)". Darwin ken Darwinism. Kolehio ti Baruch. Naala idi 26 Nobiembre 2008.
- ^ Desmond & Moore 1991, pp. 12–15
Darwin 1958, pp. 21–25
- ^ Darwin 1958, pp. 47–51
- ^ Browne 1995, pp. 72–88
- ^ Desmond & Moore 1991, pp. 42–43


text:
Ni James Monroe (Abril 28, 1758 – Hulio 4, 1831) ket maysa idi a maikalima a Presidente iti Estados Unidos (1817–1825). Ni Monroe ket isu ti naudi idi nga isu ket Nagipatakder nga Ama iti Estados Unidos, ken ti kinaudi a presidente manipud ti Virginia a dinastia ken ti Republikano a Henerasion.[1] Ti pinakapresidentena ket namarkaan babaen kadagiti "Panawen ti Naimbag a Panakarikna" – ti maysa a paset ti panawen nga adda dagiti bassit laeng a panagriri ti makitipon – ken kalpasan daytoy ti Derraaw iti 1819 ken ti maysa a narungsota debado ti panagawat iti Missouri a Teritorio. Ni Monroe ket kaaduana naamammoan para iti panagirangarangna iti Monroe a Doctrina idi 1823, a nagibaga a ti Estados Unidos ket saanna nga ibturan dagiti sumakbay a panakibiang ti Europa iti Kaamerikaan.
- ^ Harlow Unger, James Monroe: Ti Kinaudi a Nangipatakder nga Ama (2009).


text:
Antartiko
Ti Antartiko ( /ænˈtɑrktɪk/ wenno /ænˈtɑrtɪk/[1]) ket maysa a polar a rehion, a naisangayan a rehion a nakapalikmut ti Abagatan nga Ungto iti Daga, iti bangir ti Artiko a rehion a nakapalikmut ti Amianan nga Ungto. Ti Antartiko ket buklenna ti kontinente iti Antartika ken dagiti samang ti yelo, dandanum, ken dagiti isla teritorio idiay Akin-abagatan a Taaw a naisanglad ti abagatan iti Nagsasabtan ti Antartiko.[2] Daytoy a rehion ket sakupenna ti 20% iti Akin-abagatan a Hemisperio, a daytoy a 5.5% (14 a riwriw km2) ket ti rabaw a lugar iti kontinente.
Heograpia[urnosen | urnosen ti taudan]
Ti marina a paset iti daytoy a rehion ket buklenna ti lugar ti aplikasion iti internasional a Taripnong para iti Konserbasion iti Antartiko a Marina nga Agbibiag a Magungun-od (CCAMLR),a para kadagiti teknikal a rasrason ti Taripnong ket agususar ti maysa a karkulo kadagiti Nagsasabtan a linia babaen ti panagtitipon dagiti nainaganan a linia a puntos iti igid dagiti paralelo ti latitud ken dagiti meridiano iti longitud.[3] Ti pannaka-inplementasion iti Taripnong ket tinartaripato babaen ti internasional a Komision a naikuartel idiay Hobart, Australia babaen ti nasayaat a sistema iti tinawen a naipabatang ti panagkalap, dagiti lisensia ken internasional a mangusisa kadagiti mangngalap a barko, ken dagiti pay satelite a panagpalpaliiw.
Dagiti nagibasaran[urnosen | urnosen ti taudan]
- ^ Ti balikas ket kasisigud a naibalikasan nga awan ti /k/, ngem ti panangiletra a panakabalikas ket kadawyan a nagbalin nga adda ti maysa. Ti "c" ket kasisigud idi a nainayon para kadagiti etimolohikal a rason ken nakaalliwaw a daytoy ket saan a mabaliksan.
- ^ Sientipiko a Komite iti Antartiko a Panagsukisok (SCAR)
- ^ Taripnong para iti Konserbasion iti Antartiko a Marina nga Agbibiag a Magungun-od


text:
MediaWiki:Articlefeedback-dashboard-bottom/ilo
Paammo:Agtultuloy kami nga agsusubok ti sabsabali a waya ti panagibarabaw kadagiti artikulo kadagitoy a pagipatarayan. Iti agdama, ti pagipatarayan ket nairaman ti sumaganad nga artikulo:
- Dagiti panid nga addan dagiti kangatuan/kababaan a pategan: dagiti artikulo a nakaawat ti kabassitan a 10 a pategan iti uneg ti 24 nga oras. Ti pagtimbengan ket kalkulo babaen tipang-ala ti katengngaan kadagiti amin a pategan a naited
iti uneg ti 24 nga oras.
- Dagiti kinaudi a kababaan: dagiti artikulo a nakaala ti 70% wenno kaad-adu a nababa ( 2 a bituen wenno nabab-baba) a dagiti pategan iti ania man a kategoria iti kinaudi a 24 nga oras. Dagiti artikulo laeng a nakaala ti kababaan a 10 a pategan iti kinaudi a 24 nga oras dagiti mairaman.


text:
AGRIINGKAYO! NOBIEMBRE 2012
Kabaelam ti Agballigi kas Agsolsolo a Nagannak!
Ania ti tumultulong iti dadduma nga agsolsolo a nagannak nga agballigi iti narigat a responsabilidadda?
Makapagballigika!
Iti intero a lubong, naballigi dagiti agsolsolo a nagannak a mangpadpadakkel iti annakda. Basaem ti makunada.
Agpatulongka
Kasano a maaddaanka kadagiti pagpatulongan no kasapulam ida?
Sursuruem ti Epektibo a Pannakisarita
Ania dagiti makatulong kenka a prinsipio ti Biblia tapno kanayon a makisarita kenka ti annakmo?
Mangaramidka Kadagiti Umiso a Prioridad
Ammuem dagiti kapatgan kenka ken kadagiti annakmo sa pagbalinem dagita a prioridadyo.
Mangaramidka Kadagiti Nalawag a Limitasion
Narigat ti mangaramid kadagiti limitasion para iti annak. Kasanoka nga agballigi iti panangaramidmo kadagita?
Mangikeddengka Kadagiti Nasayaat a Moral a Prinsipio
Kasano a makatulong kenka dagiti prinsipio ti Biblia tapno maisurom dagiti nasayaat a prinsipio kadagiti annakmo?
Agpatulongka iti Dios
Talaga kadi a maseknan ti Dios kenka kas agsolsolo a nagannak? Basaem no kasano a mapaspasaran ti adu ti kinaimbag ti Dios.
Ti Haltere ti Ngilaw
Ammom kadi no apay a nagrigat a tiliwen ti ngilaw? Basaem ti nadiskobre dagiti sientista.
Ti Biblia—Libro ti Umiso a Padto—Paset 7
Impakpakauna ti Biblia ti panungpalan ti amin a kinadakes. Kasano ken kaano a mapasamak dayta?
Ti Common Loon—Naidumduma Dagiti Unina
Nakangngegka kadin iti uni ti common loon? Ammuem ti ad-adu pay maipapan iti nadumaduma nga unina.
Kasanok a Madaeran ti Stress?
Ammuem dagiti kangrunaan a mangpa-stress ken no kasano a madaeram dagita.
Dida Pulos Naawanan iti Namnama Kaniak
Ania dagiti nakatulong iti panagbalbaliw ti maysa a lalaki a mahilig iti arak ken kinaranggas?
Panangiparammag—Nainsiriban Kadi?
Ania ti kaykayatmo a gagayyem—dagidiay kayatdaka laeng gapu iti adda kenka wenno dagidiay mangay-ayat kenka gapu iti kinataom?
Dagiti Nagkauna nga Eksperto Kadagiti Makina
Kaano a nangrugi ti panagaramid kadagiti automatiko ken maiprograma nga alikamen? Mabalin a masdaawka iti sungbat.
Maysa a Pamay-an Tapno Maawatantayo ti Biblia
No tunggal suheto ti panangsukimattayo iti Biblia, agbalin a nalawag dagiti kangrunaan a pannursurona. Kasano?
Panangmatmat iti Lubong
Karaman a suheto: Pannakadangran ti ulo gapu iti soccer, peggad dagiti hybrid a lugan, ken balor dagiti pukaw gapu kadagiti natural a didigra.
Adalen ti Pamilia
Ammuem ita a bulan dagiti pinarsua ti Dios, no kasano a sinalakniban ni Jonatan ni David, ken dagiti Saksi ni Jehova iti Myanmar.


text:
Carmona, Cavite
Ti Carmona ket maysa a primera klase nga ili iti probinsia ti Cavite iti Filipinas.
Dagiti baranggay[urnosen | urnosen ti taudan]
Ti Carmona ket nabingbingay a politikal iti 26 barbaranggay.[2]
- Bancal
- Cabilang Baybay
- Lantic
- Mabuhay
- Maduya
- Milagrosa
- Baranggay 1 (Pob.)
- Baranggay 2 (Pob.)
- Baranggay 3 (Pob.)
- Baranggay 4 (Pob.)
- Baranggay 5 (Pob.)
- Baranggay 6 (Pob.)
- Baranggay 7 (Pob.)
- Baranggay 8 (Pob.)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cavite". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 13 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cavite". Datos ti Populasion ti Ili. Dibision ti Panagsukisok ti LWUA. Naala idi 13 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Terorismo
Ti terorismo ket isu ti sistematiko a panagusar ti panagbutbuteng, a kadawyan a naranggas, a naipangpangruna a kas kapanggepan ti panagpilit. Iti sangalubongan a komunidad, nupay kasta, ti terorismo ket awan ti legado a kabuksilan, a panangilawlawag ti kriminal a linteg a .[1][2] Dagiti sapasap a panangilawlawag ti terorismo ket mangitudo ti laeng kadagiti naranggas a tignay a naipanggep a mangpartuat kadagiti panagbutbuteng, en naar-aramid para kadagiti relihioso, politikal wenno, ideolohiko a gandat; ken naigaggagara a puntaan wenno saan nga ikaskaso dagiti pannkatalged dagiti di makigubgubat (dagiti paisano). Adda payen dagiti panangilawlawag a mangiraman ti di nalinteg a panagranggas ken gubat. Ti panag-usar kadagiti maipadpada a taktika babaen dagiti kriminal nga organisasion para iti panagsalaknib a raketa wenno ti panangipatingpal ti maysa a kodigo ti ulimek ket kadawyan a saan a naibagbaga a kas terorismo ngem dagitoy met laeng a maipadpada a tignay ket mabalin a makuna a terorismo no daytoy ket inaramid babaen ti maysa a a naparegta ti politika a grupo. Mabalin a daytoy ket,[3] saan unay a bukodna a makaparaukma ngem babaen dagiti pagbanagan dagiti panaganannad a naaramid tapno masalakniban dagiti mabalin a biktima.[4]
Dagiti nagibasaran[urnosen | urnosen ti taudan]
- ^ Angus Martyn, Ti Karbengan ti Bukod a Panagsalaknib babaen ti Sangalubongan a Linteg-ti Sungbat kadagiti Panagraut dagiti Terorista ti 11 Septiembre, Australiano a Linteg ken Bills Digest Group, Sapot ti Pagsaadan ti Parlamento ti of Australia , 12 Pebrero 2002.
- ^ Thalif Deen. POLITIKA: Pabagsalisal a Panagilawlawag ti ti Terorismo dagiti Kameng nga Estado ti Nagkaykaysa a Pagpagilian, Inter Press Service, 25 Hulio 2005.
- ^ Heinrich Böll, Fürsorgliche Belagerung (Cologne: Kiepenhauer & Witsch, 1979).
- ^ Raj Desai ken Harry Eckstein (1990). Insureksion: Ti Panagbalbaliw ti Rebelion dagiti Agtaltalon. Politika ti Lubong, 42 , pp 441-465 doi:10.2307/2010510
Dagiti silpo ti ruar[urnosen | urnosen ti taudan]
Dagiti inadaw a sasao a mainaig iti Terorismo iti Wikiquote (Ingles)
Midia a mainaig iti Terorismo iti Wikimedia Commons
- Dagiti Taripnong ti Nagkaykaysa a Pagpagilian


text:
Maasim, Sarangani
Ti Maasim ket maysa a primera klase nga ili ti probinsia ti Sarangani iti Filipinas.
Dagiti baranggay[urnosen | urnosen ti taudan]
Ti Maasim ket nabingbingay a politikal iti 16 a barbaranggay.[2]
- Amsipit
- Bales
- Colon
- Daliao
- Kabatiol
- Kablacan
- Kamanga
- Kanalo
- Lumasal
- Lumatil
- Malbang
- Nomoh
- Pananag
- Poblacion (Maasim)
- Seven Hills
- Tinoto
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Sarangani". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Sarangani". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
San Francisco, Cebu
Ti San Francisco ket maysa a maika-3 a klase nga ili iti probinsia ti Cebu iti Filipinas.
Dagiti baranggay[urnosen | urnosen ti taudan]
Ti San Francisco ket nabingbingay a politikal kadagiti 15 a barbaranggay.[2]
- Montealegre
- Cabunga-an
- Campo
- Consuelo
- Esperanza
- Himensulan
- Northern Poblacion
- San Isidro
- Santa Cruz
- Santiago
- Sonog
- Southern Poblacion
- Unidos
- Union
- Western Poblacion
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Cebu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Cebu". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Kontakennakami
Maragsakankami a tumulong kadagiti interesado iti Biblia wenno iti sangalubongan a trabahomi. Usarem ti maysa kadagitoy nga opsion iti panangkontakmo kadagiti Saksi ni Jehova iti lugaryo.
Agkiddaw iti libre a panagadal iti Biblia
Agbirok iti Kingdom Hall dagiti Saksi ni Jehova
Ammuem ti petsa ti sumaruno a tinawen a Memorial
Agbirok iti kombension dagiti Saksi ni Jehova
Bumisita iti maysa kadagiti sanga nga opisinami
Umawag wenno agsuratka kadakami babaen ti impormasion a makita iti baba
Spain
Testigos Cristianos de Jehová
Ctra. M-108 Torrejón-Ajalvir, km. 5
28864 AJALVIR (MADRID)
SPAIN
+34 918-879-700
+34 918-879-770 (Media inquiries)
Oras ti Opisina
Lunes agingga iti Biernes
8:30 a.m. agingga iti 5:40 p.m.


text:
2016 Tinawen a Libro Dagiti Saksi ni Jehova
Basaem ti maipapan iti trabaho a naaramidan dagiti Saksi ni Jehova idi 2015 ken ti pakasaritaanda idiay Indonesia.
Teksto iti Tawen 2016
Naglaon ti Hebreo 13:1 iti pammaregta ken komendasion.
Surat ti Bagi a Manarawidwid
Mabasa iti daytoy a makaparegta a surat a talaga a bendision ti jw.org a website, JW Broadcasting, panangasaba iti publiko babaen ti cart, ken ti 2015 Rehional a Kombension.
“Magusgustuanmi Unay ti JW Broadcasting!”
Kasano a naaramid daytoy nga Internet television station?
Mapappapartak ti Panagibangon iti Kingdom Hall
Nabalbaliwan dagiti urnos ti panagibangon tapno makaaramid iti rinibu a baro a Kingdom Hall.
Panagrang-ay ti Proyekto Idiay Warwick
Ammuem ti mapaspasamak iti maibangbangon a baro a sangalubongan a hedkuarter dagiti Saksi ni Jehova.
Panangdanon Kadagiti Di Madandanon
Apay a naibaga ni Terry a sungbat iti kararagna ti imbaga dagiti Saksi ni Jehova kenkuana?
Rumanraniag a Rumanraniag ti Lawag
Iti daytoy a paset, ammuem no kasano nga agtultuloy a lawlawagan ni Jehova ti dalan dagiti pudno nga agdaydayaw.
Pannakaidedikar Dagiti Sangay
Iti umuna a bulbulan ti 2015, nakaawat dagiti Saksi ni Jehova idiay Madagascar ken Indonesia iti naisangsangayan a bendision.
Ti New World Translation iti Ad-adu Pay a Lengguahe
Nairuar ti 16 nga edision idi 2015 a tawen serbisio.
Legal Report
Iti intero a lubong, agtultuloy nga ilablaban dagiti Saksi ni Jehova ti kalinteganda.
Damdamag—Iti Intero a Lubong
Nakatulong ti karga ti sekreto a kahon ni Ken iti pannakaibangon ti maysa a Kingdom Hall.
Africa
Ania dagiti baro a pamay-an nga us-usaren dagiti Saksi a mangipakaammo iti naimbag a damag?
Dagiti Pagilian ti America
Apay a makipagad-adal ti maysa a balasang iti lugar nga adayo iti kabalbalayan a kandela ti silawna? Apay a ti maysa a nauyong a panguluen ti purok dagiti Amerindian ur-urayenna dagiti Saksi? Ken apay a nagsangit ti dati a manangidadanes?
Asia ken ti Middle East
Awan ti makalapped kadagiti mangikaskasaba iti Pagarian—sakit man wenno pannakaibalud.
Europa
Dakkel ti epektona iti maysa a lalaki a Roma, maysa a balud, ken maysa a babai a kayatna ti agpakamatay ti kinapudno a naammuanda.
Oceania
Maus-usar dagiti lamisaan a pagidispleyan kadagiti literatura, cart, ti jw.org a website, ken dagiti video tapno maimula ti bukel ti kinapudno iti ginasut, wenno rinibu pay ketdi, a tattao!
Maipapan iti Indonesia
Ammuem ti dadduma nga impormasion maipapan iti daga, umili, ken kaugalian ti kadakkelan nga arkipelago iti lubong.
Negosio iti Rekado
Idi 1500’s, ti negosio iti rekado ti nangpapigsa iti ekonomia ti lubong.
Dita ti Kayatko a Pangrugian!
Naballigi a sinango ti sumagmamano a natutured a colporteur (payunir) a taga-Australia dagiti problema idi inrugida ti panangasaba idiay Indonesia.
Nagkauna a Pamay-an ti Panangasaba
Gapu iti brodkas iti radio ken iti panangasaba kadagiti pier, nakapungtot dagiti nabileg a kabusor ti kinapudno idiay Indonesia.
Ti Bibelkring
Imbatay daytoy a narelihiosuan a grupo dagiti patpatienda kadagiti publikasion dagiti Saksi ni Jehova, ngem nagdependeda iti bukodda a kapanunotan.
Impategna ti Naespirituan a Kinabaknang
Buybuyaen idi ni Thio Seng Bie ti panangserrek dagiti naranggas a tattao iti balayda. Ngem adda banag nga imbatida a mas napateg kenkuana kompara kadagiti innalada.
Nagbunga ti Panangasaba Idiay West Java
Idi maiparpariten dagiti publikasion dagiti Saksi, nangbirokda iti sabali a pamay-an tapno makakasabada latta.
Bayat ti Panangsakup ti Japan
Idi Gubat Sangalubongan II, nakapagparehistro ti dadduma a Saksi kas panangsurot iti bilin dagiti Japanese nga opisial a dida naikompromiso ti neutral a takderda.
Maysa a Natured a Payunir
Iti uneg ti 60 a tawen a panagserbina, nagmatalek ni André Elias uray no namin-ano a naimbestigaran ken napangtaan.
Simmangpet Dagiti Misionero
Timmulong dagiti immuna a simmangpet a misionero a nasanay iti Gilead tapno napartak ti panagrang-ay ti trabaho a panangasaba.
Nakadanon iti Daya ti Trabaho
Agballigi ngatan ti panangbusor dagiti lider ti relihion?
Simmangpet ti Ad-adu Pay a Misionero
Bigla a rimmigat ti pannakaikasaba ti naimbag a damag iti katengngaan ti 1970’s.
Maysa a Pudno nga Anak ni Sara
Naimpusuan a nagpasakup ni Titi Koetin iti asawana ket adu ti nasayaat a resulta dayta.
Nakallalagip a Kombension
Naballigi ti “Agnanayon a Naimbag a Damag” nga Asamblea idi 1963 uray narigat ti kasasaad.
Nalasatak ti Panagrebelde Dagiti Komunista
Nakalin ti pakaipumponan ni Ronald Jacka.
Limapulo a Tawen nga Special Pioneer
Idi 1964, maysa a Protestante a ministro ti nangipangta, ‘Pukawek dagiti Saksi ni Jehova iti Manokwari!’ Nagballigi kadi isuna?
Dati a Boss ti Sindikato a Nagbalin a Mararaem nga Umili
Insaludsod ti Director of Intelligence: “Ania a talaga ti ar-aramiden dagiti Saksi ni Jehova ditoy Indonesia?”
Determinado a Saan a Sumuko
Apay a naibaga ti sumagmamano nga agpalpaliiw, “Kasla lansa dagiti Saksi ni Jehova”?
Saanda a Binaybay-an ti Panagtataripnongda
Idi naikkaten ti pannakaiparit ti trabaho dagiti Saksi ni Jehova, kinuna ti maysa nga opisial: “Daytoy a dokumento ti pannakairehistro ket saannakayo nga ikkan iti wayawaya iti panagdayaw.”
Nakristianuan nga Ayat iti Panawen ti Kalamidad
Dagus a timmulong dagiti Saksi ni Jehova kalpasan a dinadael ti ginggined ti ili ti Gunungsitoli idiay Indonesia.
Saanmi a Tallikudan ti Pammatimi
Inyestoria ni Daniel Lokollo ti pannakaidadanesna iti ima dagiti guardia.
Nagtulnogkami Ket Saankami a Natay!
Gapu iti panagbinnusor dagiti Muslim ken Kristiano, nagbalin a delikado ti kasasaad dagiti Saksi ni Jehova.
Agtultuloy a Rumangrang-ay ti Trabaho
Idi naikkaten ti pannakaiparit, nabenepisiaran dagiti kakabsat iti tallo nga urnos.
Maragsakan a Mangipakaammo iti Nagan ni Jehova
Kasano a nalabanan dagiti Saksi ni Jehova dagiti ugali ken kultura a nangpakapuy iti turedda?
Sanga nga Opisina iti Tangatang
Nakabirok met laengen iti teritoria a papananda dagiti mayat nga agboluntario iti dakdakkel ti panagkasapulanna.
“Linab-awan ni Apo Jehova ti Ninamnamami!”
Nakaawat ti kongregasion iti purok ti Tugala Oyo, Indonesia, iti di ninamnama a bendision.
Agkaduakami Met Laengen!
Napagsina ti dua nga umel nga agkabsat idiay Indonesia idi naipaampon ti maysa kadakuada, ngem nagkitada gapu iti kinapudno.
100 a Tawenen ti Napalabas—1916
Adda dakkel nga epektona kadagiti Estudiante ti Biblia ti maysa a pasamak idi Oktubre 1916.
Pakadagupan iti 2015
Ania a panagregget ti inaramidmi ken mano ti nagasto tapno maikasabami ti naimbag a damag maipapan iti Pagarian ti Dios?
Selebrasion ti Memorial—Biernes, Abril 3, 2015
Nagsayaat ti resulta ti uppat a lawas a kampania a panangawis kadagiti tattao nga umatender iti Memorial.


text:
Honolulu
Ti Honolulu /hoʊnoʊˈluːluː/ ket isu ti kapitolio ken ti kaaduan ti populasion a siudad iti estado iti Hawaii.a[›] Ti Honolulu ket isu ti akin-abagatan unay a kangrunaan a siudad ti Estados Unidos. Nupay kasta ti nagan a "Honolulu" mangipatudo ti urbano a lugar idiay akin-abagatan a daya nga aplaya iti Oahu, ti siudad ken gobierno ti probinsia ket naitipon a kas ti Kondado ti Honolulu a daytoy ket sakupenna ti intero nga isla. Para kadagiti estadistika a kapanggepan, tiOpisina ti Senso ti Estados Unidos ket mabigbiuganna ti urbano a paset iti Honolulu a kas ti senso a nainaganan a lugar.[1] Ti Honolulu ket maysa a kangrunaan a sentro ti busbos kadagiti is-isla iti Taaw Pasipiko. Ti populasion iti Senso-nainaganan a lugar ket 390,738 idi 2010 a senso, bayat a ti populasion iti siudad ken probinsia ket953,207 idi. Ti Honolulu ket isu ti kaaduan ti populasion a kapitolio ti estado a minaig ti populasion ti estado. Iti Pagsasao nga Hawayano, ti Honolulu ket kayatna asaoen ket ti "nalinongan a luek" wenno "ligar a paglinongan". Ti siudad ket isun ti kapitolio dagiti is-isla ti Hawaiia manipud idi 1845 ken nakaala ti pakasaritaan a kabigbigan sakbay ti panag-raut dagiti Hapon idiay Pearl Harbor nga asideg ti siudad idi Disiembre 7, 1941, ken kas isu tinakaipasngayan ni Barack Obama, ti maika-44 ken agdama a Presidente iti Estados Unidos.[2]
Dagiti nagibasaran[urnosen | urnosen ti taudan]
- ^ "Dagiti siudad nga addaan ti 100,000 wenno adadu pay a populasion idi 2000 a nairanggo babaen ti populasion tunggal maysa a kuadrado milia, 2000 iti abesedario a panagurnos". Opisina ti Senso ti Estados Unidos, Populasion a Panakabingbingay. Hulio 10, 2008. Naala idi Hulio 13, 2008.
- ^ "Sertipikasion ti Panakaipasngay: Barack Hussein Obama II, Agostot 4, 1961, 7:24 PM, Honolulu" (PDF). Departamento iti Salunat, Estado itif Hawaii. Ti White House. Abril 27, 2011. Naala idi Abril 27, 2011.
- Honolulu, Hawaii
- Dagiti kapitolio ti dati a pagpagilian
- Nanaganan ti senso a lugar idiay Kondado ti Honolulu, Hawaii
- Dagiti kondado a tugaw idiay Hawaii
- Dagiti matagtagitao a lugar a nabangon idi 1809
- Dagiti matagtagitao a lugar idiay Estados Unidos nga adda dagiti Asiatiko Amerikano a kaaduan ti populasion


text:
BACNOTAN, La Union, Agosto 8 (PIA) – Agarup sangagasut limapulo nga agad-adal nga ub-ubbing ti Ortega Elementary School ti naipaayan ti nadumaduma a serbisyo itay nabiit ditoy ili ti Bacnotan kas paset ti “Special Community Service Day” nga indauluan ti Office of the Provincial Agriculturist.
Dagiti aktibidades ti Special Community Service Day ket kadagiti sumaganad: feeding program, panagiwaras iti arwaten ti eskwela ken nadumaduman a pagan-anay; ken panagpabuya ti “puppet show”.
Indauluanda OPAG provincial agriculturist Imelda Sannadan ken Assistant provincial agriculturist Alberto Lacsamana ken dagiti mangisursuro ti day care ken elementarya iti “feeding program” no sadino pinakanda dagitii ub-ubbing ti arroz caldo, kankanin ken pina-inum ida ti kalamansi juice.
Kuna ni Alberto Lacsamana, OPAG assistant provincial agriculturist, ti “outreach program” ket maysa a wagas tapno matulunganda dagiti residente ti barangay kasta met a maipakitada ken maipariknada ti panangdungngo kaniada.
Kas paset pay ti datoy a programa, adda ti naipabuya a “puppet show” nga indauluan ti City Environment and Natural Resources Office ti siudad ti San Fernando ken Opag tapno maipalaguip kadagiti tattao ken dagiti ub-ubbing a ti aglawlaw ket masapul a maprotektaran ken masalakniban.
Kalpasan ti panagpabuya, adda naited nga arwaten ti panageskwela kas iti envelope, lapis, papel, pagpigket, coupon bond ken “health kits” kas iti toothbrush, toothpaste ken sabon.
Nakaawat pay dagiti ub-ubbing ti nadumaduma a pagan-anay nga naggapu ti empleado ti Opag.
Dagiti residente ken opisyales ti barangay, nakaawatda met iti nadumaduma a bin-i kas iti okra, kangkong, pechay, patola, karabasa, kamatis ken otong tapno maaramatda a pangalaan ti panagbiagda para ti masangwananda.
Kuna ni Opag Administrative Officer Mario Eliseo Casimiro, ti pondo a nausar kadagiti nadumaduma a serbisyo ket manipud ti lima a porsiyento ti sueldo dagiti empleado a bulontaryo nga impaayda para ti nasao a programa. (ANL/EMR-PIA 1 La Union)


text:
1Kalpasanna, nakitak ti uppat nga angheles nga agtaktakder iti uppat a suli ti daga. Tengtenglenda dagiti uppat nga angin tapno saan nga agpuyupoy iti rabaw ti daga, iti taaw wenno iti aniaman a puon ti kayo. 2Nakitak met ti sabali nga anghel nga agpangpangato iti deppaar ti daya nga iggemna ti timbre ti sibibiag a Dios. Pinukkawanna dagiti uppat nga angheles a nangtedan ti Dios iti pannakabalin a mangdadael iti daga ken iti baybay: 3“Saanyo pay a dadaelen ti daga, ti taaw wenno dagiti kayo; urayenyo a malpas ti panangmarkami kadagiti muging dagiti adipen ti Diostayo.” 4Ket naibaga kaniak a 144,000 ti bilang dagiti naikkan iti marka ti Dios kadagiti mugingda. Nagtaudda kadagiti sangapulo ket dua a tribu ti Israel: 512,000 manipud iti tribu ti Juda, 12,000 manipud iti tribu ti Ruben, 12,000 manipud iti tribu ti Gad, 6-8 12,000 manipud iti tribu ti Aser, 12,000 manipud iti tribu ti Neftali, 12,000 manipud iti tribu ti Manases, 12,000 manipud iti tribu ti Simeon, 12,000 manipud iti tribu ti Levi, 12,000 manipud iti tribu ti Isacar, 12,000 manipud iti tribu ti Zabulon, 12,000 manipud iti tribu ti Jose, 12,000 manipud iti tribu ti Benjamin. 9Kalpasan daytoy, nakitak ti nakaad-adu a tattao—awan ti makabilang iti kaaduda. Naggapuda iti amin a puli, tribu, pagilian ken pagsasao. Nakatakderda iti sangoanan ti trono ken ti Kordero. Puraw ti kawesda ken nakaiggemda iti sanga ti palma. 10“Aggapu ti pannakaisalakan iti Diostayo nga agtugtugaw iti trono, ken iti Kordero!” impukkawda. 11Linikmut dagiti amin nga angheles ti trono, dagiti panglakayen ken dagiti uppat a sibibiag a parsua. Nagpaklebda iti sangoanan ti trono ket nagdaydayawda iti Dios. 12Kinunada, “Amen! Dayaw, dayag, sirib, panagyaman, tan-ok, pannakabalin ken bileg ti maipaay iti Diostayo iti agnanayon nga awan inggana! Amen!” 13Sinaludsod kaniak ti maysa kadagiti panglakayen, “Siasino dagitoy a tattao a nakakawes iti puraw? Sadino ti naggapuanda?” 14“Diak ammo, apo! Sika ti makaammo,” insungbatko. Kinunana kaniak: “Isuda dagiti nakalasat iti napalalo a pannakaidadanes. Linabaanda dagiti pagan-anayda ket pinapudawda ida babaen iti dara ti Kordero. 15Dayta ti gapuna nga addada iti sangoanan ti trono ti Dios ket aldaw-rabii nga agserserbida kenkuana iti templona. Aywananto ida ti agtugtugaw iti trono. 16Pulos a didanto agbisin wenno mawaw. Saandanton a mapudotan iti init wenno aniaman a makasinit 17agsipud ta pastordanton ti Kordero nga adda iti tengnga ti trono. Iturongnanto ida kadagiti ubbog ti danum a sibibiag. Punasento ti Dios dagiti amin a luada.”
Copyright
Learn More


text:
Dagiti tukak, mapukawda kadin?
Iti angotna pay laeng, ammokon a ginittaan a tukak ti sidami. Urayak la nakakatay ken naggaradugod pay ti buksitko nga agganaten a makargaan. Sinal-ot, mapasuboka la ketdi a buksit, inyisemko. Agasem ta tukak, ginittaan, sa adda piasna ken apagapaman ti kinnit tay sili ti sairo iti lumabaga a digo a naatsuetean! Nagtudo ngamin idi rabii ket pinagpilawna dagiti kataltalonan iti daytoy arintapusenen a kalgaw. Rimmuar la ketdi dagiti agpakpakni a tukak iti rengngat ken kadagiti riper ken seksek.
Yos, saak met la makasida iti tukak no addaak iti nakayanakanmi a lugar. Sako la maramananen dagiti paboritok a putahe no agsubli datao iti nakayanakan.
Sabagay, adda met pasaray tagilako a tukak a masalamaak iti panaggatangko iti nateng ken prutas a tagilakomi iti parbangon. Sibibiagda pay a nadawis-naubon ti maysa a sakada. Isuna laeng ta kasulitko ti agikkat iti kudil ken agdalus. Lalo no awan ti dapo. No mairana met a diay la mangluton ti obra ta nadalusanen, sumeksek met iti mugingko a datao laeng iti balay ti agsida, ket itantanko ti gumatang.
Diak inurayen nga ipidua ni kabagis a yayab ti pannangan. No kasano ti gagarko a makasida iti lasag ti tukak, nairamanen dita ti bibisinak. Ngem anian a siddaawko ken naikulengak pay ta ti namnamaek a tukak ket nagdadakkelan metten a lasag. Aggudeng pay dataon a kumutsara ta daddadakkel pay ngem tammudo ti ima dagiti lasagda, lalo ket nagmayat ti pannakorte dagiti laslasag. Immatras pay ti bibisinak.
Karag (bullfrog) daytoy san, indillawko. Ngem saan kano. Sabalin ti tukak ita a panawen. Daddadakkelen nga adayo. Ket no agunida, nabangag ken napigsa a kunam la no karag. Naikapet pay iti barukongda ti tabada. Talaga a saan a kas iti nakairuaman a sidsidaen idi a nakuttong ti lasagda ken pasaray awan pay ti tabada. Pasaray mailaokto pay dagiti agadi iti bayyek, no labsen ti agsao.
Nupay dadakkel, isu met la ti ramanna, kunada, ngem para kaniak, saan. Naiduma ti raman dagiti tukak idi. Saanen a maibelleng dagiti kudil dagitoy dadakkel a tukak. Madalusan a nalaing babaen ti asin, maibilag, santo maiprito agingga iti nasarangsang.
Napananen dagidi tukak idi un-unana? Mapukpukawda kadin?
Uray dagiti karag ket marapukawda metten. Maibusda met babaen ti pasaray panagsida dagiti tao kadakuada. Annadan laeng a mabtak dagiti bukolda a yan ti makasamal a likido. Ngem no naannad la ketdi ti panangkulapnit, naimas ti lasag ti bullfrog.
Iti panagtulid ti panawen, agtultuloy nga adda dagiti nabiag nga agpukaw ken adda dagiti sumukat.
Dagitoy a nagbiag ket sisasangoda iti dakkel a pannakaungaw no saanda a masaluadan. Posible pay a mapugipogda wenno maungawda amin gapu iti panangapektar kadakuada iti chytrid fungus. Ditoy pagiliantayo ti yan ti maysa a kaaduan dagiti amphibian. Ngem gapu iti panagbalbaliw ti panawen - climate change, pollution, ken panagdadael kadagiti kabakiran ken ayuyangda - posible ti panagngudo ti panawenda.
Babaen ti panagadal dagiti Filipino ken US scientists, panawenen nga ited kadakuada ti naan-anay a pannaranay ken atension sakbay a maungawda. Nasken a maisapulan iti agasna wenno remedio ti sakit a kimpet kadakuada (ti fungus), ta no saan, mapukawton iti mabiit dagitoy a nagbiag.
Posible met a mapukawto nga aramid ti agliwliw ken agtukma iti tukak kabayatan ti panaggapas iti nakaidda a kapagayan, wenno adun dagiti naikursong iti bubon. No saan nga agpayso a maited ti manamnama a sungbat kadaytoy a parikut, maysanto laengen ti tukak a lagip iti napalabas. Kunamto laengen nga isennaay, napananen dagiti tukak?#
Thursday, June 11, 2009
Dagiti tukak, mapukawda kadin?


text:
Tuesday, October 22, 2013
Ti Sci-Fi
Nupay nagessemantayo iti nagbasabasa ti kastoy a klase ti sarita ken nobela iti English, ken nanginaw a nasken met a padasen a tapogan daytoy a kinelleng ti panagsuratan; a kabarbaro nga eksperiensa ken panangpalawa iti ammo.
Uray idi saan pay la datao nga establisado a piksionista, inam-amiristayon no kasano iti agsangal iti sarita wenno nobela a science fiction. Isu nga inggaed ti nagsukisok.
Iti intay panagsuksukisok a nabayag, naamiristayo a nakalawlawa met gayam daytoy, saan a maymaysa wenno tallo a klase no di ket nagadu. No awan nakaisigudan a talento a mangimutektek iti masakbayan, ti abilidad a mangipresentar ti naidumduma nga idea nga addaan ibati a pagpanunotan dagiti riders, ken panagkawes iti makaawis immatang, nasken a panunoten pay sakbay a rugian a suraten.
Iti bukodko a panirigan, no awan ibati a pakalaglagipan, malipatan ti sinurat kalpasan a nabasa, nagserbi laeng a kas pagpalnedan iti oras, awan iti nakaisalatan ti imahinasion.
Dayta a rason no apay a naipadpad-eng ti panangtapog daytoy a genre. Nasken a palawaen pay ti ammo maipapan itoy. Nasken a mangiyestablisar iti kongreto nga ammo itoy tapno saan a palpalawpaw ti output. Ket no awan iti pagibasaran ti suraten maipapan itoy, dumteng ket dumteng ti panagkamulaw a mangsurat, pagangayanna, malasado ti maidasar.
Ta ania ngamin aya ti sci-fi?
Futuristic fiction ti dadduma pay a pangawag itoy a sinurat. Panangimutektek ti limapulo a tawen wenno ad-adayo pay a panangsirmata, kastoy ti nakuna ti Carlos Palanca Memorial Awards, ta adda kastoy a kategoria a pagsasalipan. Future setting, maipapan iti siensa ken teknolohia, space travel, ti maipapan iti uniberso, ken maipapan kadagiti sabsabali pay a nagbiag iti sabali a planeta wenno heavenly bodies, mairamanen dagiti sumagmamano nga abilidad iti paranormal—por ehemplo, ti teleportation ket addan a pumaypayagpag iti lubong ti teknolohia—nga itay laeng nabiit, nangsurattayo iti paranormal nga idea, maysa a paranoid fiction manipulated by ghost and underworld story; a kas iti asul a bulan nga intay makabasa.
Ditoy a lumtuad dagiti banag a mangipaay kadagiti pilosopikal nga ideas, nga agkasapulan iti panagsukisok, kasapulan iti atiddog a panawen iti pananginaw itoy. Ta nakalawlawa ti linapogan itoy nga agur-uray pay laeng iti henio a mangsukisok.
Nakalawlawa ti kabangkagan ti literatura. Iti panagsapul kadagiti kabaruanan, ken saanen nga isu ti baro no di laeng pinabaro nga idea ket addada laeng iti suli ti muging ti asinoman a piksionista no la ket nailukatnan ti mata ti kinamannuratna.
Ngem nasken iti panangpili kadagiti linapogan a tapogan no ania kadagitoy iti ipamaysa nga aramiden. Dayta kadi ket gagangay nga idea? Makilaok iti desdes ti kaaduan.
No pagesman iti naisabali nga idea, sumiasi ngarud iti dana ti kaaduan ket mangtakuat kadagiti nagkalaegan a bangkag dagiti idea, pumidut iti maysa wenno sumagmanao laeng, daytay pakapnekam laeng nga awiten nga isu ti ipamaysa a suraten. Ta uray dagiti immuna a nangdesdes iti dana ti piksion ket dagiti laeng kabaelanda ibaklay , daytay no sadino ket kombinienteda, a saan ket nga agkarkaradap ken agkarkarawa iti dana—ta no ania iti ar-aramidem iti dana, isu met dayta ti output a suraten.
Maaninaw iti output iti kinalawa ti ammo ni piksionista iti inlatagna nga idea. Nalawa a kabangkagan ti science fiction, ngem kasapulan ti isip iti nalawlawa met a talento ken pannakaammo iti siensa ken teknolohia, paranormal, kdp. ##
Posted by Ka Iddo at 8:49 AM
No comments:
Subscribe to: Post Comments (Atom)


text:
Instituto ti Bulkanolohia ken Seismolohia ti Filipinas
Ti Instituto ti Bulkanolohia ken Seismolohia ti Filipinas (Ingles: Philippine Institute of Volcanology and Seismology, naipangyababaan iti PHIVOLCS) ket nailian a patakder ti Filipinas a maipanggep ti panagited ti pakaammo kadagiti aktibidad dagiti bulkan, dagiti gingined, ken dagiti tsunami, ken dagiti naipangruna a pakaammo ken dagiti serbisio a naipangruna ti panagsalaknib ti biag ken tagikua ken iti panagsuporta ti ekonomia, produktibidad, ken ti matalinaay a panagdur-as. Daytoy ket maysa kadagiti ahensia ti serbisio ti Departamento ti Siensia ken Teknolohia.
Ti PHIVOLCS ket siimenna dagiti aktibidad ti bulkan, gingined, ken tsunami, ken mangited kadagiti ballaag no nasken. Daytoy ket nainilin nga alay-ayenna dagiti didgra a mapasamak manipud kadagiti panagbettak ti bulkan, dagiti gingined, dagiti tsunami, ken dagiti dadduma pay a mainaig a heotektoniko a penomena.[1]
Dagiti linaon
Pakasaritaan[urnosen | urnosen ti taudan]
Daytoy a gunglo ti gobierno ket napartuat idi kalpasan ti naipakasaritaan a panagtitipon dagiti opisial nga annong dagiti patakder ti gobierno.
Maysa kadagiti sinarunona ket ti Opisina ti Klima ti Filipinas a napartuat idi 1901 idi dagiti serbisio ti meteorolohiko, seismolohiko ken terrestial a magnetiko ti Obserbatorio ti Manila ket naiyakar manipud ti Simbaan ti Romano Katoliko iti Kolonial a Gobierno ti Amerika. Daytoy ket nagar-aramid ti panagsisiim ti gingined iti pagilian ken tinawid ken nangtaripato ti katologo ti gingined iti dayta a panawen. Babaen idi 1972, ti OPisina ti Klima ti Filipinas ket naurnos manen babaen ti Bilin ti Presidente Blng. 78 iti Administrasion ti Atmosperiko Heopisikal ken dagiti Astronomiko a Serbisio ti Filipinas (PAGASA). Ti gandat a pinunduan babaen ti UNDP para iti PAGASA ket nangbangon kadagiti sangapulo ket dua a network ti estasion ti gingined iti pagilian.
Ti sabali pay a sinaruno ti PHIVOLCS, ti Komision ti Bulkanolohia (COMVOL) ket napartuat idi Hunio 20, 1952 babaen ti Republika Tignayno. 766 kalpasan ti nakadadael a panagbettak ti Bulkan Hibok-Hibok idi 1952. Babaen ti Ehekutibo Bilin Blng. 784 idi Marso 17, 1982, ti mangsakuo a departamento ti COMVOL, ti Opisina ti Nailian a Panagrang-ay ti Siensia (NSDB) ket naurnos manen idi iti Turay ti Nailian a Siensia ken Teknolohia (NSTA),ken ti COMVOL ket nabaliwan ken nagbalin a ti Instituto ti Bulkanolohia ti Filipinas wenno PHILVOLC.
Ti seismolohiko nga ima ti PAGASA ket opisial a naiyakar iti PHILVOLC idi Septiembre 17, 1984, ket nanaganan ti instituto iti Instituto ti Bulkanolohia ken Seismolohia ti Filipinas wenno PHIVOLCS. TI NSTA, ti sakup a departamento para iti PHIVOLCS ken PAG-ASA, ket nagbalin nga iti Departamento ti Siensia ken Teknolohia (DOST) idi 1987. Ti teknikal nga empleado ken ti 12 nga estasion ti network a panagsisiim ti gingined ket napno a naitipon iti PHIVOLCS idi 1988.
Ti PHIVOLCS ket indauluan idi babaen ni Raymundo Punongbayan manipud idi 1982 aginggana idi 2003, ken daytoy ket agdama nga indauluan babaen ni Renato U. Solidum Jr. manipud idi 2003 aginggana iti agdama.
Pannakaidasig dagiti bulkan iti Filipinas[urnosen | urnosen ti taudan]
Ti Instituto ti Bulkanolohia ken Seismolohia ti Filipinas ket mangited ti sistema ti panangidasig para kadagiti bulkan ti pagilian.[2]
Aktibo[urnosen | urnosen ti taudan]
- Panagbettak ikadagiti naipakasaritaan a panawen
- Historikal a rehistro iti kaunegan ti 500 a tawtawen
- Radiokarbon panangipetsa (C14) panangipetsa ti 10,000 a tawtawen
- Lokal a seismiko nga aktibidad
- Naibagbaga wenno folkloriko a pakasaritaan
Mabalin nga aktibo[urnosen | urnosen ti taudan]
- Dagiti aktibo a solpatara, dagiti pumarola, wenno alibungubong nga aktibidad
- Helolohiko nga ubing, mabalin a bimtak ti < 10,000 a tawtawen ken para kadagit idakkel a kaldera ken dagiti dakkel a sistema, mabalin a < 25,000 a tawtawen
- Heomorpolohia nga ubing ti langa (naingpis ti abbong ti daga webbo bassit laeng a mulmula; bassit laeng ti nurunor ken pannakaisinsina; ubbing a langlanga ti butbut; nga adda wenno awan abbong a mulmula).
- Nasuspekto a seismiko nga aktibidad.
- Nadukomentuan a lokal a pannakadadael ti rabaw ti daga.
- Dagiti heokimiko a pannakakita ti panankairaman ti magma.
- Heopisikal a paneknek dagiti bagi ti magma.
- Napigsa a pannakaikapet dagiti sona ti subduksion ken dagiti akin-ruar a pannakaiyasentar ti tektoniko.
Di aktibo[urnosen | urnosen ti taudan]
- AWan ti rehistro ti panagbettak ken ti pormana ket mangrugrugi nga agbalbaliw babaen dagiti ahente ti panagbalbaliw babaen ti klima ken nurunor babaen ti panagporma ti nauneg ken atiddog a rengngat.
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "About PHIVOLCS". Website ti PHIVOLCS. Naala idi 2008-12-04.
- ^ "Sapasap a Pakaammo ti Bulkan"
Dagiti silpo ti ruar[urnosen | urnosen ti taudan]
Nagsasabtan: 14°39′07″N 121°03′31″E / 14.652026°N 121.05854°E


text:
Kategoria:Dagiti presidente babaen ti pagilian
Daytoy a kategoria ket aglaon kadagiti artikulo a maipanggep ti opisina dagiti presidente nga adda kadagiti pagilian wenno pagilian-estado, ken dagiti tattao a nagtaekem ti daytoy nga opisina.
Dagiti subkategoria
Daytoy a kategoria ket addaan kadagiti sumaganad a 23 a subkategoria, manipud iti 23 a dagup.
A
- ► Dagiti presidente ti Alemania (3 P)
- ► Dagiti presidente ti Arhentina (1 P)
- ► Dagiti presidente ti Armenia (1 P)
B
- ► Dagiti presidente ti Bietnam (2 P)
- ► Dagiti presidente ti Bolivia (2 P)
C
- ► Dagiti presidente ti Chile (1 P)
E
- ► Dagiti presidente ti Estados Unidos (45 P)
F
- ► Dagiti presidente ti Filipinas (18 P)
G
- ► Dagiti presidente ti Ghana (1 P)
H
- ► Dagiti presidente ti Haiti (1 P)
I
- ► Dagiti presidente ti Indonesia (1 P)
- ► Dagiti presidente ti Islandia (1 P)
L
- ► Dagiti presidente ti Letonia (1 P)
M
- ► Dagiti presidente ti Malta (1 P)
P
- ► Dagiti presidente ti Peru (1 P)
- ► Dagiti presidente ti Pinlandia (1 P)
- Dagiti presidente ti Pransia (1 K, 2 P)
S
- ► Dagiti presidente ti Serbia (1 P)
T
- ► Dagiti presidente ti Turkia (1 P)
V
- ► Dagiti presidente ti Venezuela (1 P)